open-index/open-wikipedia-markdown huggingface dataset:
সেন্ট জর্জেস পার্ক ক্রিকেট স্টেডিয়াম

**সেন্ট জর্জেস পার্ক ক্রিকেট মাঠ** দক্ষিণ আফ্রিকার পোর্ট এলিজাবেথে অবস্থিত সেন্ট জর্জেস পার্কের একটি ক্রিকেট মাঠ। এ মাঠটি **সেন্ট জর্জেস পার্ক**, **ক্রুসেডার্স মাঠ** অথবা শুধুই **ক্রুসেডার্স** নামেও পরিচিত। দক্ষিণ আফ্রিকার অন্যতম প্রাচীন ক্রিকেট ক্লাব হিসেবে পরিচিত পোর্ট এলিজাবেথ ক্রিকেট ক্লাব ও ইস্টার্ন প্রভিন্স ক্লাবের অনুশীলন মাঠ এটি। দক্ষিণ আফ্রিকায় অনুষ্ঠিত টেস্ট ম্যাচ ও একদিনের আন্তর্জাতিক ক্রিকেট খেলার অন্যতম মাঠ হিসেবে সেন্ট জর্জেস পার্কে নিয়মিতভাবে খেলা অনুষ্ঠিত হয়ে আসছে। এ মাঠটি গ্রাহামসটাউনে অবস্থিত কিংসউড কলেজের চেয়েও প্রাচীন।

## প্রাতিষ্ঠানিক নামকরণ
বাণিজ্যিক সংক্রান্ত চুক্তির কারণে এ মাঠের প্রাতিষ্ঠানিক নামকরণ করা হয়েছে **অ্যাক্সেস ডিএসএল সেন্ট জর্জেস**। কিন্তু দক্ষিণ আফ্রিকা ও অন্যান্য ক্রিকেট সমর্থকেরা এ মাঠের ঐতিহাসিক ও পুরনো নাম সেন্ট জর্জেস পার্ক নামেই ডেকে থাকেন। বিখ্যাত পৌরাণিক চরিত্র সেন্ট জর্জের সাথে জড়িত ড্রাগনের বাসস্থান বা *ড্রাগন’স লেয়ার* মাঠের ডাকনাম।

## ইতিহাস
মার্চ, ১৮৮৯ সালে এ মাঠে সর্বপ্রথম টেস্ট ক্রিকেট খেলার আয়োজন করা হয়। খেলায় ইংল্যান্ড ক্রিকেট দল দক্ষিণ আফ্রিকা ক্রিকেট দলকে ৮ উইকেটের ব্যবধানে পরাভূত করেছিল। ঘটনাক্রমে এ টেস্টটিই ছিল দক্ষিণ আফ্রিকার প্রথম টেস্ট ম্যাচ। ২০০৫ সাল পর্যন্ত এ মাঠে ২১টি টেস্ট খেলা অনুষ্ঠিত হয়। তন্মধ্যে, দক্ষিণ আফ্রিকা ৮টিতে জয়লাভ করে ও ৪ খেলা ড্র করে এবং ৯টি খেলায় পরাজিত হয়। ডিসেম্বর, ১৯৯২ সালে প্রথম একদিনের আন্তর্জাতিক ক্রিকেট খেলা অনুষ্ঠিত হয়। ভারত ক্রিকেট দলকে ৬ উইকেটে হারিয়ে জয়লাভ করে দক্ষিণ আফ্রিকা। ২০০৫ সাল পর্যন্ত এ মাঠে ২৫টি একদিনের আন্তর্জাতিক অনুষ্ঠিত হয়।

২০০৩ সালের ক্রিকেট বিশ্বকাপের ৫টি খেলা এ মাঠে অনুষ্ঠিত হয়। দক্ষিণ আফ্রিকা, জিম্বাবুয়ে ও কেনিয়ায় যৌথভাবে অনুষ্ঠিত বিশ্বকাপের জন্য নির্দিষ্ট ১৫ মাঠের অন্যতম মাঠ হিসেবে সেন্ট জর্জেস পার্কে গ্রুপ-পর্বের ৩, সুপার সিক্সের ১ এবং একটি সেমি-ফাইনাল খেলা অনুষ্ঠিত হয়েছিল।

## তথ্যসূত্র

## আরও দেখুন
* দক্ষিণ আফ্রিকা জাতীয় ক্রিকেট দল
* ২০১৩-১৪ অস্ট্রেলিয়া ক্রিকেট দলের দক্ষিণ আফ্রিকা সফর
* টেস্ট ক্রিকেট অভিষেকে সেঞ্চুরির তালিকা
* টেস্ট ক্রিকেট মাঠের তালিকা
* একদিনের আন্তর্জাতিক ক্রিকেট মাঠের তালিকা

## বহিঃসংযোগ

* Cricinfo ground profile
* St George's Park history website 

বিষয়শ্রেণী:দক্ষিণ আফ্রিকার ক্রিকেট মাঠ
বিষয়শ্রেণী:পোর্ট এলিজাবেথে ক্রীড়া
বিষয়শ্রেণী:দক্ষিণ আফ্রিকায় টেস্ট ক্রিকেট মাঠ
বিষয়শ্রেণী:২০০৩ ক্রিকেট বিশ্বকাপ
বিষয়শ্রেণী:পূর্ব কেপ প্রদেশের ক্রীড়া মাঠ
বিষয়শ্রেণী:২০০৩ ক্রিকেট বিশ্বকাপের স্টেডিয়াম
জেমস নিশাম

**জেমস ডগলাস শিয়াহ্যান নিশাম** (; জন্ম: ১৭ সেপ্টেম্বর, ১৯৯০) অকল্যান্ডে জন্মগ্রহণকারী নিউজিল্যান্ডীয় ক্রিকেটার। নিউজিল্যান্ড ক্রিকেট দলের অন্যতম সদস্য নিশাম একদিনের আন্তর্জাতিক ও টুয়েন্টি২০ আন্তর্জাতিকে অল-রাউন্ডার হিসেবে খেলছেন। ঘরোয়া ক্রিকেটে  অকল্যান্ড দলের হয়ে প্রথম-শ্রেণীর ক্রিকেট এবং ওতাগো ভোল্টস দলে টুয়েন্টি২০ ক্রিকেট খেলছেন। আইপিএলের ৭ম আসরে দিল্লি ডেয়ারডেভিলস দলের প্রতিনিধিত্ব করছেন। বামহাতে ব্যাটিংয়ের পাশাপাশি ডানহাতে ফাস্ট মিডিয়াম বোলিং করে থাকেন তিনি।

## খেলোয়াড়ী জীবন
ঘরোয়া ক্রিকেটে চমকপ্রদ ক্রীড়ানৈপুণ্য প্রদর্শনের পর ২০১২-১৩ মৌসুমে দক্ষিণ আফ্রিকা সফরে নিউজিল্যান্ড দলের সাথে যান। ঐ সময়ই তার টুয়েন্টি২০ আন্তর্জাতিক ক্রিকেটে অভিষেক ঘটে তার। এরপর ফেব্রুয়ারি, ২০১৪ সালে ভারত ক্রিকেট দলের নিউজিল্যান্ড সফরের সময় ২য় টেস্টে অভিষিক্ত হন তিনি। অভিষেক খেলাতেই তিনি অপরাজিত ১৩৭ রান সংগ্রহের মাধ্যমে চমকপ্রদ সেঞ্চুরি করেন যা ৮নং অবস্থানে থেকে যে-কোন ব্যাটসম্যানের অভিষেকে সর্বোচ্চ রান। ৯ জুন, ২০১৪ তারিখে প্রথম নিউজিল্যান্ডীয় ও সামগ্রীকভাবে ৮ম ব্যাটসম্যান হিসেবে প্রথম দুই টেস্টে কিংসটনের সাবিনা পার্কে ওয়েস্ট ইন্ডিজের বিরুদ্ধে সেঞ্চুরি (১০৭) করেন।

## পরিসংখ্যান

## সেরা সাফল্য
*১০ জুন, ২০১৪ পর্যন্ত*

## তথ্যসূত্র

## আরও দেখুন
* কাইল মিলস
* নিউজিল্যান্ড জাতীয় ক্রিকেট দল
* টেস্ট ক্রিকেট অভিষেকে সেঞ্চুরির তালিকা
* ২০১৩-১৪ ভারত ক্রিকেট দলের নিউজিল্যান্ড সফর

## বহিঃসংযোগ
* 
* 

বিষয়শ্রেণী:১৯৯০-এ জন্ম
বিষয়শ্রেণী:অকল্যান্ডের ক্রিকেটার
বিষয়শ্রেণী:ওতাগোর ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:দিল্লি ক্যাপিটালসের ক্রিকেটার
বিষয়শ্রেণী:গায়ানা আমাজন ওয়ারিয়র্সের ক্রিকেটার
বিষয়শ্রেণী:টেস্ট ক্রিকেট অভিষেকে সেঞ্চুরি করা ক্রিকেটার
বিষয়শ্রেণী:নিউজিল্যান্ডীয় ক্রিকেটার
বিষয়শ্রেণী:নিউজিল্যান্ডের টেস্ট ক্রিকেটার
বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার
বিষয়শ্রেণী:নিউজিল্যান্ডের টুয়েন্টি২০ আন্তর্জাতিক ক্রিকেটার
বিষয়শ্রেণী:ডার্বিশায়ারের ক্রিকেটার
বিষয়শ্রেণী:ওয়েলিংটনের ক্রিকেটার
বিষয়শ্রেণী:২০১৯ ক্রিকেট বিশ্বকাপের ক্রিকেটার
বিষয়শ্রেণী:প্রিটোরিয়া ক্যাপিটালসের ক্রিকেটার
বিষয়শ্রেণী:পাঞ্জাব কিংসের ক্রিকেটার
বিষয়শ্রেণী:মুম্বই ইন্ডিয়ান্সের ক্রিকেটার
বিষয়শ্রেণী:নর্থ আইল্যান্ডের ক্রিকেটার
বিষয়শ্রেণী:অকল্যান্ড থেকে আগত ক্রিকেটার
বিষয়শ্রেণী:ত্রিনবাগো নাইট রাইডার্সের ক্রিকেটার
বিষয়শ্রেণী:রাজস্থান রয়্যালসের ক্রিকেটার
বিষয়শ্রেণী:এসেক্সের ক্রিকেটার
বিষয়শ্রেণী:কেন্টের ক্রিকেটার
বিষয়শ্রেণী:২০২৩ ক্রিকেট বিশ্বকাপের ক্রিকেটার
বিষয়শ্রেণী:ডারহামের ক্রিকেটার
বিষয়শ্রেণী:লিচেস্টারশায়ারের ক্রিকেটার
সেবাস্টোপলিসের যুদ্ধ

**সেবাস্টোপলিসের যুদ্ধ** ৬৯২ খ্রিষ্টাব্দে তৎকালীন উমাইয়া ও বাইজেন্টাইন সাম্রাজ্যের মধ্যে সংঘটিত হয়। এসময় খলিফা আবদুল মালিক ইবনে মারওয়ান ক্ষমতায় ছিলেন। এই যুদ্ধের ফলে ৬৮০ খ্রিষ্টাব্দ থেকে এই দুই শক্তির মধ্যে চলমান শান্তি অবস্থার অবসান হয়।

খলিফার ভাই মুহাম্মদ ইবনে মারওয়ান ও প্রতিরক্ষা মন্ত্রী হাজ্জাজ বিন ইউসুফ উমাইয়া সেনাবাহিনীর নেতৃত্ব দেন। অন্যদিকে বাইজেন্টাইনদের নেতৃত্বে ছিলেন লিউন্টিওস এবং নেবুলুসের যার অধীনে ৩০,০০০ স্লাভ সৈন্যের এক বিশেষ বাহিনী ছিল। সন্ধিচুক্তি ভঙ্গের কারণে উমাইয়ারা ক্রোধান্বিত হয়ে পড়ে এবং যুদ্ধে পতাকার স্থলে তারা সন্ধির প্রতিলিপিকে ব্যবহার করেছিল। আপাতদৃষ্টিতে যুদ্ধে বাইজেন্টাইনরা সুবিধাজনক অবস্থায় আছে মনে হলেও ২০,০০০ স্লাভ সৈনিকের দলত্যাগ বাইজেন্টাইনদের পরাজয় নিশ্চিত করে। একটি সূত্রমতে সম্রাট দ্বিতীয় জাস্টিনিয়ান নিকোমেডিয়া উপসাগরে নারী ও শিশুসহ অবশিষ্ট সকল স্লাভকে হত্যা করেন। তবে আধুনিক পন্ডিতরা এই ঘটনাকে সঠিক বলে মনে করেন না।

## তথ্যসূত্র

## দেখুন
* 
* 
* 

সেবাস্টোপলিস
বিষয়শ্রেণী:৬৯২-এ এশিয়া
বিষয়শ্রেণী:দক্ষিণ স্লাভিক ইতিহাস
বিষয়শ্রেণী:৬৯০-এর সংঘর্ষসমূহ
সেবাস্টোপলিস
বিষয়শ্রেণী:৬৯০-এ বাইজেন্টাইন সাম্রাজ্য
সেবাস্টোপলিস
বিষয়শ্রেণী:৬৯২
বিষয়শ্রেণী:আরব-বাইজেন্টাইন যুদ্ধের লড়াই
বিষয়শ্রেণী:৬৯০-এর দশকের সশস্ত্র সংঘাত
বহুওয়া নৃত্য

thumb|right|300px|<center>বহুৱা নৃত্য, দেওয়াল অঙ্কন যোগে প্ৰদৰ্শন করা হয়েছে<center>
**বহুওয়া নৃত্য** অসমের সোণোওয়াল কছারী জনজাতির এক ধৰ্মীয় ও সাংস্কৃতিক অনুষ্ঠান। ডিব্রুগড় জেলার বৃহৎ জামিবা অঞ্চলের ধমল গ্রামে বসবাসকারী সোণোওয়াল কছারী জনজাতির মধ্যে এই নাচের প্রচলন রয়েছে। প্ৰতি দুবছর অন্তর তারা এই নৃত্যের আয়োজন করেন।

## জড়িত পৌরাণিক আখ্যান

পৌরাণিক উপাখ্যান মতে দক্ষ মহারাজের কন্যা সতী তার আদেশ অমান্য করে ভগৱান শিবকে বিবাহ করলে দক্ষরাজ ক্রুদ্ধ হন। এর শোধ তোলবার জন্য দক্ষ এক মহাযজ্ঞৰ আয়োজন করেন যেখানে শিব ও সতী ব্যতিরেকে সকল দেবতাক নিমন্ত্ৰণ জানালে সতী সেই যজ্ঞের অনুষ্ঠানে যান। সতীকে দেখে দক্ষ শিব সম্পর্কে কুকথা উচ্চারন করেন। স্বামীর নামে নিন্দাবাক্য শুনে সতী নিজের প্ৰাণ বিসৰ্জন দেন। সতীর মৃত্যুসংবাদ কথা শুনে শিব ক্রুদ্ধ হয়ে নিজের জটার চুল ছিড়ে বীরভদ্ৰ ও রুদ্ৰকালি নামৰ দুই অসুরের সৃষ্টি করে দক্ষকে বধ করার আদেশ করেন। তার আদেশে বীরভদ্ৰ যজ্ঞস্থলে গিয়ে রাজা দক্ষের শিরোচ্ছেদ করে তার মস্তক যজ্ঞএর অগ্নিকুণ্ডে নিক্ষেপ করেন। এই ঘটনায় যজ্ঞ মাঝপথেঅসমাপ্ত অবস্থায় শেষ হওয়ায় উপস্থিত দেবতারা চিন্তিত হয়ে দক্ষকে পুনরায় জীবন্ত করে যজ্ঞ সম্পূৰ্ণ করবার জন্য ব্ৰহ্মাকে নিবেদন করেন। ব্ৰহ্মা এই কথা শুনে দক্ষের পুণর্জীবনদানের জন্য শিবকে অনুরোধ করেন। ব্ৰহ্মার অনুরোধে শিব দক্ষকে নতুন জীবনদান দেন কিন্তু দক্ষের মস্তক যজ্ঞের আগুনে ভস্মীভূত হওয়ায় তার জায়গায় একটি ছাগলের মাথা দিয়ে প্রতিস্থাপিত করেন।সোণোওয়াল কছারী জনজাতির উপাস্য দেবতা শিবকে সন্তুষ্ট রেখে সামাজিক অমঙ্গল দূর করতে এই পৌরাণিক কাহিনীকে বহুওয়া নৃত্যে প্ৰদৰ্শন করা হয়।

## বেশ-ভূষা এবং প্ৰদৰ্শন রীতি
thumb|right|300px|<center>কলাগাছের পাতা দিয়ে সজ্জিত নৃত্যরত বহুওয়া নৃত্যশিল্পী<center>
এই নৃত্য প্ৰদৰ্শন করতে শিল্পীরা মুখ ও দেহ কলাগাছের পাতায় জড়িয়ে নেয়। এই নাচের প্ৰস্তুতিপৰ্বে শিল্পীদের সাজ-সজ্জা করার সময় শুধুমাত্র বয়স্ক মানুষদের প্ৰবেশের অনুমতি থাকে। এই নৃত্য অভিনয় করা শিল্পীদের পরিচয় গোপনে রাখা হয়৷ একজন বহুওয়া সাজ-সজ্জা তৈরী করতে প্ৰায় ৩-৪ ঘণ্টা সময় লাগে। এই নৃত্যের বাদ্যযন্ত্র হিসাবে মৃদঙ্গ এবং ব্যবহা্র করা হয়, যার তালে শিল্পীরা একেসাথে নাচ করেন। বহুওয়া নৃত্যের পরে অন্য একটি দল বিহু নৃত্য প্ৰদৰ্শন করে। নাচ শেষ হওয়ার পর সকলে শরীর ধুয়ে একসঙ্গে ভোজন করেন।

## আরও দেখুন
* সোণোওয়াল কছারী

## তথ্যসূত্র

বিষয়শ্রেণী:অসমীয়া নৃত্য
বিষয়শ্রেণী:আসামের উৎসব
বরগীত

[thumb| বৰগীত: "আলো ম‍ই কি কহবো দুখ"<br /> রাগ: ''ভাটিয়ালী''<br /> রচয়িতা: [মাধবদেবশিল্পী : ডঃ অশ্বিনী ভিড়ে দেশপাণ্ডে]] 
**বরগীত** অসমের নব-বৈষ্ণব ধৰ্মের হোতা শংকরদেব এবং মাধবদেব দ্বারা ব্ৰজৱলি ভাষায় রচিত, উচ্চ আধ্যাত্মিক ভাবপূৰ্ণ, নিৰ্দিষ্ট রাগ বিশিষ্ট, এক বিশেষ শৈলীর গীত। বরগীতকে বাণীকান্ত কাকতি মহান সঙ্গীত, কালিরাম মেধি স্বর্গীয় সঙ্গীত এবং দেবেন্দ্ৰনাথ বেজেবরুয়া পবিত্র সঙ্গীত বলে আখ্যা দিয়েছেন। শঙ্করদেব প্রায় দুই শত চল্লিশটি বরগীত রচানা করলেও এক অগ্নিকান্ডে তাঁর অধিকাংশ রচনা ধ্বংসপ্রাপ্ত হয় এবং মাত্র পঁয়ত্রিশটি গীত উদ্ধার করা সম্ভব হয়। মাধবদেব দুইশতের অধিক বরগীত রচনা করেন। ১৪৮৮ খ্রিষ্টাব্দে শঙ্করদেব রচিত *মন মেরি রাম চরনহি লাগু* ইতিহাসের প্রথম বরগীত।

## বিষয়বস্তু
বরগীতে কৃষ্ণের শৈশবের বিভিন্ন প্ৰকার লীলা, দুষ্টুমি, খেলা, চাতুরি, চৌৰ্য্যবৃত্তি ও কৈশোরে গোপী লীলা, গোপিনীদের কৃষ্ণ বিরহ ও কৃষ্ণ প্ৰেমের ব্যাকুলতা, বন্ধু উদ্ধবের কৃষ্ণের প্ৰতি প্ৰেম ও ভক্তি, কৃষ্ণবিহীন বৃন্দাবনের অন্ধকার চিত্ৰ অঙ্কিত হয়েছে। কোনো কোনো বরগীতে মানব জীবনের নশ্বরতা, ধন-জন, রূপ-যৌবনের অস্থায়িত্ব, কাম-ক্ৰোধাদি রিপুদমনে ভক্তিৰ মাহাত্ম্য, মুক্তির জন্য ভক্তের ভগবানের নিকটে আত্মসমৰ্পণ ইত্যাদি পারমাৰ্থিক তত্ত্বও বৰ্ণিত হয়েছে।

## সংগীত শৈলী
এই ভক্তি গীতসমুহ ভারতীয় শাস্ত্রীয় সংগীতের এক স্বতন্ত্ৰ ধারা। ভারতের অন্যান্য শাস্ত্ৰীয় সংগীতৰ মতোই এই গীতসমুহ কেদার, ধনশ্ৰী, সিন্ধুরা ইত্যাদি বিভিন্ন রাগভিত্তিক। এই গীতে কোনো বাদ্যযন্ত্ৰের আবশ্যক না হলেও সাধারণতঃ পরিবেশনের সময় খোল, ও বাঁশির প্ৰয়োগ করা হয়। বরগীত শুরু করার পূর্বে 'রাম', 'হরি', 'গোবিন্দ' ইত্যাদি শব্দ উচ্চারণ করে আলাপ গাইতে হয়, যা 'রাগ দিয়া' বা 'রাগ তান' নামে পরিচিত। এই সঙ্গীতে তাল ব্যবহৃত না হলেও পরিবেশনের সময় ব্যবহার করা হয়ে থাকে। তখন নির্দিষ্ট রাগে নির্দিষ্ট তাল ব্যবহৃত হয়, যেমন খরমানতাল ব্যবহৃত হয় কল্যাণ রাগের সাথে, ইত্যাদি। এই গীত ধ্রুপদের মতো গম্ভীর প্রকৃতির।

## তথ্যসূত্র

## আরো পড়ুন

* 
* 
* 

## বহিঃসংযোগ

* DHRUPADI ELEMENTS OF BORGEET
* Bõrgīt - The Crown Pearls of Music
* Borgeet - Assamese Holy Songs
* nilacharai.com 
* শংকরদেব বিরচিত বরগীত (পায়ে পরি হরি)
* মাধবদেব বিরচিত বরগীত (পামরু মনাই কমনে)  

বিষয়শ্রেণী:আসামের সঙ্গীত
বিষয়শ্রেণী:আসামের সংস্কৃতি
তাল (দ্ব্যর্থতা নিরসন)

**তাল** বলতে বোঝানো হতে পারে -
* তাল (ফল) - এক প্রকার ফল;
* তাল (সঙ্গীত) - সঙ্গীত বা নৃত্যের একটি নিয়ামক।
মনসুর খান

**মনসুর খান** () হলেন একজন ভারতীয় চলচ্চিত্র নির্মাতা। তিনি চলচ্চিত্র নির্মাতা নাসির হোসেন এর পুত্র।

## কর্মজীবন
তার চলচ্চিত্রে পরিচালক হিসেবে আত্মপ্রকাশ ঘটে *[[কেয়ামত সে কেয়ামত তক]]* (১৯৮৮) এর মাধ্যমে। চলচ্চিত্রটি শুরু করেন তার চাচাত ভাই বিখ্যাত অভিনেতা আমির খান কে নিয়ে। চলচ্চিত্রটি একটি রোমিও জুলিয়েট-অনুপ্রাণিত রোমান্টিক ধাচের কাহিনী যেটি একটি বিশাল সাফল্য এনে দেয়। কর্ম ভিত্তিক ছায়াছবি দ্বারা প্রভাবিত এক দশকের শেষের দিকে মনসুর খানের পরিচালনাসংক্রান্ত বলিউডের আত্মপ্রকাশ মধ্যে বাদ্যযন্ত্র রোমান্টিক জুটিতে পরিণত হয়। ছবিতে অনেক নতুন মুখের জন্ম নেয় এবং এই ছবির মাধ্যমে তারা বলিউডে নিজেদের প্রতিষ্ঠিত করতে সক্ষম হন। যেমন- নায়ক-নায়িকা হিসেবে আমির খান ও জুহি চাওলা এবং সঙ্গীত শিল্পী হিসেবে উদিত নারায়ণ, অলকা ইয়াগনিক। এছাড়াও সঙ্গীত পরিচালক হিসেবে আনান্দ মিলান্দের অভিষেক ঘটে।

তিনি চার বছর পরে এই সাফল্য সঙ্গে অনুসরণ করে নির্মাণ করেন *[[জো জিতা ওহি সিকান্দার]]* (১৯৯২)। মনসুর খানের অপর দুই চলচ্চিত্র *[[আকেলে হাম আকেলে তুম]]* (১৯৯৫) এবং *[[জোশ (২০০০-এর চলচ্চিত্র)|জোশ]]* (২০০০) ছিল ব্যাবসায়িক দিক থেকে সফল। উভয় সিনেমাতে, প্রায় একই অভিন্ন চিত্রনাট্য লক্ষ্য করা যায়।

## তথ্যসূত্র

## বহিঃসংযোগ
* 

বিষয়শ্রেণী:ভারতীয় চলচ্চিত্র পরিচালক
বিষয়শ্রেণী:হিন্দি চলচ্চিত্র পরিচালক
বিষয়শ্রেণী:ভারতীয় মুসলিম
বিষয়শ্রেণী:পরিছন্ন বিনোদন প্রদানকারী জনপ্রিয় চলচ্চিত্র বিভাগে জাতীয় চলচ্চিত্র পুরস্কার জয়ী পরিচালক
বিষয়শ্রেণী:হিন্দি ভাষার চলচ্চিত্র পরিচালক
বিষয়শ্রেণী:১৯৫৮-এ জন্ম
বিষয়শ্রেণী:২০শ শতাব্দীর ভারতীয় চলচ্চিত্র পরিচালক
বিষয়শ্রেণী:২১শ শতাব্দীর ভারতীয় চলচ্চিত্র পরিচালক
বিষয়শ্রেণী:ভারতীয় পুরুষ চিত্রনাট্যকার
বিষয়শ্রেণী:জীবিত ব্যক্তি
বিষয়শ্রেণী:আমির খান
বিষয়শ্রেণী:আইআইটি বম্বের প্রাক্তন শিক্ষার্থী
বিষয়শ্রেণী:আরব বংশোদ্ভূত ভারতীয় ব্যক্তি
বিষয়শ্রেণী:পরিছন্ন বিনোদন প্রদানকারী জনপ্রিয় চলচ্চিত্র বিভাগে জাতীয় চলচ্চিত্র পুরস্কার জ�
বিষয়শ্রেণী:পশতুন বংশোদ্ভূত ভারতীয় ব্যক্তি
বিষয়শ্রেণী:ফিল্মফেয়ার পুরস্কার বিজয়ী
বিষয়শ্রেণী:হায়দ্রাবাদ, ভারতের চলচ্চিত্র পরিচালক
বিষয়শ্রেণী:হায়দ্রাবাদ, ভারতের চলচ্চিত্র প্রযোজক
বিষয়শ্রেণী:২০শ শতাব্দীর ভারতীয় চিত্রনাট্যকার
বিষয়শ্রেণী:২১শ শতাব্দীর ভারতীয় চিত্রনাট্যকার
জান্নাতুল ফেরদৌস পিয়া

**জান্নাতুল ফেরদৌস পিয়া** (জন্ম: ১৪ অক্টোবর ১৯৯১) একজন বাংলাদেশি মডেল এবং অভিনেত্রী। তিনি ২০০৭ সালে মিস বাংলাদেশ খেতাব অর্জন করেন। ২০১২ সালে *[[চোরাবালি (২০১২-এর চলচ্চিত্র)|চোরাবালি]]* চলচ্চিত্রে অভিনয়ের মধ্য দিয়ে চলচ্চিত্রে তার অভিষেক ঘটে। অভিনয় জগতে পদার্পণের পূর্বে তিনি মডেল হিসেবে কর্মজীবন শুরু করেছিলেন। তার পেশা জীবন প্রায় সময়ই সমালোচিত হয়েছে এবং গণমাধ্যমে ব্যাপক প্রচার লাভ করেছে।

## প্রাথমিক জীবন
পিয়া ১৯৯১ সালে বাংলাদেশের খুলনায় জন্মগ্রহণ করেন। পরিবারের মানুষ তাকে পিউ বলে ডাকেন। তিনি লন্ডন কলেজ অব লিগ্যাল স্টাডিস থেকে আইন বিভাগ থেকে স্নাতক শেষ করেছেন।

## কর্মজীবন
২০০৭ সালে মিস বাংলাদেশ প্রতিযোগিতায় বিজয়ী হন পিয়া। এরপর কর্মজীবন শুরু করেন র‌্যাম্প মডেলিংয়ের মাধ্যমে ২০০৮ সালে। ফ্যাশন মডেল হিসেবে পাশাপাশি একাধিক ব্র্যান্ডের টেলিভিশন বিজ্ঞাপনে কাজ করেছেন। তিনি বিভিন্ন আন্তর্জাতিক অনুষ্ঠানসমূহে অংশ নিয়েছেন বাংলাদেশের প্রতিনিধি হয়ে।

২০১১ সালে দক্ষিণ কোরিয়ায় আয়োজিত ওয়ার্ল্ড মিস ইউনিভার্সিটি শিরোপা অর্জন করেন। এছাড়া মিশরে অনুষ্ঠিত ওয়ার্ল্ড টপ মডেল প্রতিযোগিতায় শীর্ষ মডেল হওয়ার সাফল্য অর্জন করেন পিয়া। ২০১২ সালে *[[চোরাবালি (২০১২-এর চলচ্চিত্র)|চোরাবালি]]* চলচ্চিত্রে সুজানা চরিত্রে অভিনয় করেন। ২০১৩ সালে বাহরাইনে আয়োজিত ‘ইন্টারন্যাশনাল প্রিন্সেস’ প্রতিযোগিতায় অংশ নেন। একইবছর বাংলাদেশী সংগীতদল শিরোনামহীনের *[[শিরোনামহীন শিরোনামহীন]]* অ্যালবামের *[[আবার হাসিমুখ]]* গানের মিউজিক ভিডিওতে তাকে দেখতে পাওয়া যায়। পরবর্তীতে ২০১৪ সালে তিনি একই সাথে বেশ কটি চলচ্চিত্রে কাজ করছেন। এর মধ্যে রয়েছে, *[[গ্যাংস্টার রিটার্নস]]*, *[[দ্য স্টোরি অফ সামারা]]* এবং *[[প্রবাসীর প্রেম]]*।
## চলচ্চিত্র তালিকা

### টেলিভিশন

### সঙ্গীত ভিডিও

## পুরস্কার ও স্বীকৃতি

* মিস বাংলাদেশ (২০০৭)
* ওয়ার্ল্ড মিস ইউনিভার্সিটি (দক্ষিণ কোরিয়া, ২০১১)
* জেএওয়াই ফেইস ইন্টারন্যাশনাল - দ্বিতীয়স্থান (২০১২)
* মিস ইন্ডিয়ান প্রিন্সেস ইন্টারন্যাশনাল (২০১৩)
* টপ মডেল অব দ্যা ওয়ার্ল্ড (মিশর)

## আরও দেখুন
* ঢালিউড

## তথ্যসূত্র

## বহিঃসংযোগ

*
*
*
*

বিষয়শ্রেণী:জীবিত ব্যক্তি
বিষয়শ্রেণী:১৯৯১-এ জন্ম
বিষয়শ্রেণী:খুলনা জেলার অভিনয়শিল্পী
বিষয়শ্রেণী:বাংলাদেশী নারী মডেল
বিষয়শ্রেণী:বাঙালি অভিনেত্রী
বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:খুলনা বিভাগের অভিনেত্রী
বিষয়শ্রেণী:বাংলাদেশী চলচ্চিত্র অভিনেত্রী
বিষয়শ্রেণী:মিস বাংলাদেশ বিজয়ী
বিষয়শ্রেণী:বাংলাদেশী সুন্দরী প্রতিযোগিতা বিজয়ী
বিষয়শ্রেণী:২১শ শতাব্দীর বাংলাদেশী অভিনেত্রী
বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:শ্রেষ্ঠ পার্শ্ব অভিনেত্রী বাচসাস পুরস্কার বিজয়ী
সৈয়দ আবিদ আলী

**সৈয়দ আবিদ আলী** (;  জন্ম: ৯ সেপ্টেম্বর ১৯৪১) হলেন একজন সাবেক অল-রাউন্ডার ভারতীয় ক্রিকেটার। তিনি ছিলেন লো অর্ডার ব্যাটসম্যান এবং একজন মিডিয়াম ফাস্ট বোলার।

## প্রাথমিক জীবন
আবিদ আলী হায়দ্রাবাদের সেন্ট জর্জেস গ্রামার স্কুল এবং অল সেইন্ট হাই স্কুলে পড়াশোনা করেন। ১৯৫৬ সালে তিনি তার অসাধারণ ফিল্ডিং করার জন্য নির্বাচক দের নজর কাড়েন এরপর হায়দ্রাবাদ বিদ্যালয় খেলার জন্য তাকে নির্বাচন করা হয়। তিনি কেরালার বিরুদ্ধে ৮২ রান করেন এবং সেরা ফিল্ডার এর পুরস্কার জিতে নেন। কয়েক বছর পরে যখন হায়দ্রাবাদ স্টেট ব্যাংক একটি ক্রিকেট দল গঠন করে সেখানে তিনি সুযোগ পনা। তিনি একজন বোলার হয়ে উঠার আগে একজন উইকেট-রক্ষক হিসাবে শুরু তার ক্যারিয়ার শুরু করেন।

## খেলোয়াড়ী জীবন
আবিদ ১৯৫৮-৫৯ সালে হায়দ্রাবাদ জুনিয়র সাইডের এবং আগামী বছরের মধ্যে রাষ্ট্র রনজি ট্রফি দলে অন্তর্ভুক্ত হন। তিনি কমই প্রথম কয়েক বছরে বল করেছেন এবং ১৯৬৭ সাল পর্যন্ত তার প্রথম রনজি ট্রফিতে কোন শতক পাননি। তিনি অপ্রত্যাশিতভাবে অস্ট্রেলিয়া এবং নিউজিল্যান্ড দলের বিরুদ্ধে খেলার জন্য বাছাই করা হয়।
তিনি অস্ট্রেলিয়া বিরুদ্ধে প্রথম টেস্টের জন্য দলের নির্বাচিত হন সম্ভবত অধিনায়ক মনসুর আলী খান পতৌদি এর আহত হওয়ার কারণে তিনি দলে সুযোগ পান। উক্ত ম্যাচে আবিদ উভয় ইনিংসে ৩৩ রান করেন এবং ৫৫ রান দিয়ে তিনি ৬ উইকেট লাভ করেনে। টেস্টে অভিষেকের সেরা ফলাফর ছিল। তৃতীয় টেস্টে উদ্বোধনী ব্যাটসম্যান হিসেবে ব্যাটিং করতে গিয়ে তিনি ৪৭ রান করতে সক্ষম হন। এছাড়াও তিনি শেষ টেস্টে ৮১ ও ৭৮ এর অসাধারণ একটি ইনিংস খেলেন।

## ব্যক্তিগত জীবন
ভারতীয় ক্রিকেটার সৈয়দ কিরমানীর কন্যাকে বিয়ে করেছিলেন তার পুত্র ফাকির আলী। কিন্তু এপ্রিল ২০০৮ সালের হার্ট অ্যাটাকে থেকে তিনি মারা যান।

## আরও দেখুন
* ইউসুফ পাঠান
* ইরফান পাঠান

## তথ্যসূত্র

* Sujit Mukherjee, *Matched winners*, Orient Longman (1996), p 76-90
* Christopher Martin-Jenkins, *Who's Who of Test Cricketers*

## বহিঃসংযোগ
* 
* 

সৈয়দ আবিদ আলী
বিষয়শ্রেণী:১৯৪১-এ জন্ম
বিষয়শ্রেণী:ভারতীয় মুসলিম
বিষয়শ্রেণী:ভারতের একদিনের আন্তর্জাতিক ক্রিকেটার
বিষয়শ্রেণী:ভারতের টেস্ট ক্রিকেটার
বিষয়শ্রেণী:সংযুক্ত আরব আমিরাত জাতীয় ক্রিকেট দলের কোচ
বিষয়শ্রেণী:ভারতীয় ক্রিকেট কোচ
বিষয়শ্রেণী:হায়দ্রাবাদ থেকে আগত ক্রিকেটার
বিষয়শ্রেণী:১৯৭৫ ক্রিকেট বিশ্বকাপের ক্রিকেটার
বিষয়শ্রেণী:হায়দ্রাবাদের ক্রিকেটার
বিষয়শ্রেণী:দক্ষিণাঞ্চলের ক্রিকেটার
বিষয়শ্রেণী:স্টেট ব্যাংক অব ইন্ডিয়ার ক্রিকেটার
বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার
বিষয়শ্রেণী:২০২৫-এ মৃত্যু
বিষয়শ্রেণী:২০শ শতাব্দীর ভারতীয় পুরুষ ক্রীড়াবিদ
ব্রজাবলী ভাষা

**ব্রজাবলী ভাষা** ভারতের অসম অঞ্চলে পঞ্চদশ-ষোড়শ শতাব্দীতে শঙ্করদেব কর্তৃক তৈরীকৃত ও ব্যবহৃত এক ধরনের সাহিত্যিক ভাষা বিশেষ। এই ভাষা তিনি বরগীত এবং অঙ্কীয়া নাট রচনার সময় ব্যবহার করেছিলেন। এই ভাষার সমরূপ ভাষা বাংলা ও উড়িষ্যায় প্রচলিত থাকলেও অসমে প্রচলিত ব্রজাবলী ভাষা তাদের থেকে ভিন্ন ধরনের ছিল। অন্যান্য সমরূপ ভাষাগুলি ব্রজভাষা নির্ভর হলেও ব্রজভলি ভাষা মৈথিলী ও অসমীয়া ভাষার সংমিশ্রণে গঠিত হয়েছিল। সাধারণভাবে এই ভাষার কথ্য রূপে অসমীয়া শব্দের প্রচলন ছিল বলে অসমের মানুষ সহজেই এই ভাষা বুঝতে পারতেন।

## তথ্যসূত্র

বিষয়শ্রেণী:আসামের সংস্কৃতি
বিষয়শ্রেণী:আসামের ভাষা
বাদশা মিয়া

**বাদশা মিয়া** () হলেন একজন বাংলাদেশী কাবাডি খেলোয়াড়। যিনি ২০০২ সাল এবং ২০০৬ সালে কাতার-এর দোহায় অনুষ্ঠিত ১৫ তম **এশিয়ান গেমস**-এ ব্রোঞ্জ পদক বিজয়ী দলের অংশ ছিলেন।

## তথ্যসূত্র

## বহিঃসংযোগ

* পুরুষদের কাবাডি ব্রোঞ্জ 

বিষয়শ্রেণী:বাংলাদেশী কাবাডি খেলোয়াড়
বিষয়শ্রেণী:জীবিত ব্যক্তি
বিষয়শ্রেণী:২০০২ এশিয়ান গেমসের পদক বিজয়ী
বিষয়শ্রেণী:২০০৬ এশিয়ান গেমসের পদক বিজয়ী
বিষয়শ্রেণী:এশিয়ান গেমসে কাবাডিতে পদক বিজয়ী
বিষয়শ্রেণী:১৯৯৮ এশিয়ান গেমসের পদক বিজয়ী
বিষয়শ্রেণী:সিলেট বিভাগের ব্যক্তি
বিষয়শ্রেণী:এশিয়ান গেমসে রৌপ্যপদক বিজয়ী বাংলাদেশী
বিষয়শ্রেণী:এশিয়ান গেমসে ব্রোঞ্জপদক বিজয়ী বাংলাদেশী
কালী আলাউদ্দীন

**কালী আলাউদ্দীন নিস্তার** (, ; জন্ম: ১৩ জানুয়ারি ১৯৮৪) হলেন একজন ভারতীয় সাবেক পেশাদার ফুটবল খেলোয়াড় এবং ম্যানেজার। তিনি বর্তমানে ভারতীয় ক্লাব চেন্নাইয়িন বি-এ ম্যানেজারের দায়িত্ব পালন করছেন। আলাউদ্দীন তার খেলোয়াড়ি জীবনের অধিকাংশ সময় মহিন্দ্র ইউনাইটেড এবং মুম্বই টাইগার্সের হয়ে রক্ষণভাগের খেলোয়াড় হিসেবে খেলেছেন।

২০০৭–০৮ মৌসুমে, ভারতীয় ক্লাব মহিন্দ্র ইউনাইটেডের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি মাত্র এক মৌসুম অতিবাহিত করেছিলেন। অতঃপর ২০১০–১১ মৌসুমে তিনি সালগাওকরে যোগদান করেছিলেন; সালগাওকরে মাত্র এক মৌসুম অতিবাহিত করার পর এয়ার ইন্ডিয়ার সাথে চুক্তি স্বাক্ষর করেছিলেন। পরবর্তীকালে, তিনি মুম্বই টাইগার্সের হয়ে খেলেছিলেন। সর্বশেষ ২০১৫–১৬ মৌসুমে, তিনি মুম্বই টাইগার্স হতে ভারতীয় ক্লাব মুম্বইয়ে যোগদান করেছিলেন; মুম্বইয়ের হয়ে মাত্র এক মৌসুম খেলার পর তিনি অবসর গ্রহণ করেছিলেন।

খেলোয়াড়ি জীবনের ইতি টানার পর ২০১৯ সালে, আলাউদ্দীন ভারতীয় ফুটবল ক্লাব চেন্নাইয়িন বি-এর ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেছেন।

## প্রারম্ভিক জীবন
কালী আলাউদ্দীন নিস্তার ১৯৮৪ সালের ১৩ই জানুয়ারি তারিখে ভারতের তামিলনাড়ুর কায়ালপত্নমে জন্মগ্রহণ করেছেন এবং সেখানেই তার শৈশব অতিবাহিত করেছেন।

## তথ্যসূত্র

## বহিঃসংযোগ
* 
* 
* 

বিষয়শ্রেণী:১৯৮৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:তামিলনাড়ুর ব্যক্তি
বিষয়শ্রেণী:তামিলনাড়ুর ফুটবলার
বিষয়শ্রেণী:ভারতীয় মুসলিম
বিষয়শ্রেণী:ভারতীয় ফুটবল ম্যানেজার
বিষয়শ্রেণী:মহিন্দ্র ইউনাইটেড ফুটবল ক্লাবের খেলোয়াড়
বিষয়শ্রেণী:সালগাওকর ফুটবল ক্লাবের খেলোয়াড়
বিষয়শ্রেণী:এয়ার ইন্ডিয়া ফুটবল ক্লাবের খেলোয়াড়
বিষয়শ্রেণী:মুম্বই টাইগার্স ফুটবল ক্লাবের খেলোয়াড়
বিষয়শ্রেণী:মুম্বই ফুটবল ক্লাবের খেলোয়াড়
বিষয়শ্রেণী:আই-লিগের খেলোয়াড়
বিষয়শ্রেণী:আই-লিগ দ্বিতীয় বিভাগের খেলোয়াড়
বিষয়শ্রেণী:সন্তোষ শিরোপার খেলোয়াড়
বিষয়শ্রেণী:তামিলনাড়ুর ক্রীড়াবিদ
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
বিষয়শ্রেণী:ভারতীয় পুরুষ ফুটবলার
আকিভ আলী

**আকিভ আলী** () হলেন একজন ভারতীয় চলচ্চিত্র সম্পাদক ও অভিনেতা। তিনি ২০০৫ সালে **রগ** সিনেমাতে অভিনয়ের মাধ্যমে বেশ পরিচিতি অর্জন করেন। এছাড়াও তিনি ব্যাবসাসফল অনেকগুলি চলচ্চিত্রে সম্পাদনার কাজ করেছেন।

## ক্যারিয়ার
আকিভ হলেন বলিউড চলচ্চিত্রের একজন সম্পাদক। তিনি হিন্দী সিনেমা *কাইটস* এবং *ওয়ান্স আপন এ টাইম ইন মুম্বই* চলচ্চিত্রের জন্য বিখ্যাত। তিনি ২০০৫ সালের চলচ্চিত্র *রগ* -এ একজন অভিনেতা হিসেবে কাজ করেছিলেন।

## চলচ্চিত্রের তালিকা
* *রগ* (২০০৫)

## সম্পাদক
* *[[মাদহোসি]]* (২০০৪)
* *[[গ্যাংস্টার]]* (২০০৬)
* *[[লাইফ ইন এ মেট্রো]]* (২০০৭)
* *[[কাইটস]]* (২০১০)
* *[[আই হেট লাভ স্টোরিজ]]* (২০১০)
* *[[ওয়ান্স আপন এ টাইম ইন মুম্বই]]* (২০১০)
* *[[দ্যা ডার্টি পিকচার]]* (২০১১)
* *[[অগ্নিপথ]]* (২০১২)
* *[[বারফি!]]* (২০১২)
* *[[আকাশ বানী]]* (২০১৩)
* ''ইয়ে জাওয়ানী হে দিওয়ানী (২০১৩)

## তথ্যসূত্র

## বহিঃসংযোগ
* আকিভ আলী ইন্টারনেট মুভি ডেটাবেজ

বিষয়শ্রেণী:ভারতীয় চলচ্চিত্র সম্পাদক
বিষয়শ্রেণী:জীবিত ব্যক্তি
বিষয়শ্রেণী:ভারতীয় অভিনেতা
বিষয়শ্রেণী:ভারতীয় মুসলিম
বিষয়শ্রেণী:১৯৮১-এ জন্ম
বিষয়শ্রেণী:দিল্লির চলচ্চিত্র পরিচালক
আলী আব্বাস জাফর

**আলী আব্বাস জাফর** () হলেন একজন ভারতীয় চলচ্চিত্র পরিচালক, চিত্রনাট্যকার, অভিনেতা এবং চিত্র পরিচালক। জাফরের পরিচালিত মেরে ব্রাদার কি দুলহান চলচ্চিত্রটির জন্য বলিউড পাড়ায় পরিচালক হিসেবে সবচেয়ে বেশি পরিচিত।

## প্রাথমিক জীবন ও শিক্ষা
জাফরের শৈশবকাল কাটে ভারতের উত্তরাঞ্চল দেরাদুন এবং পরবর্তীতে যখন তিনি দিল্লীর বিশ্ববিদ্যালয়ের কিরোলী মল কলেজে অধ্যয়নরত ছিলেন তখন তিনি আমু (২০০৫) নামের একটি চলচ্চিত্রে আংশিক সময়ের জন্য কাজ করেন।

## পেশা
অতঃপর তিনি মুম্বাই স্থানান্তরিত হন এবং তিনি যশ রাজ ফিল্মস এর ব্যানারে সঞ্জয় গাধবি এবং বিজয় কৃষ্ণ আচার্য মত পরিচালকের অধীন একটি সহকারী পরিচালক হিসেবে কাজ করেন।

জাফরের পরিচালক হিসেবে অভিষেক হয় *মেরে ব্রাদার কি দুলহান* (২০১১) চলচ্চিত্রের মাধ্যমে। চলচ্চিত্রটি তুমুল জনপ্রিয়তা পায় এবং ব্যাবসায়ীকভাবে সাফল্য লাভ করে। উক্ত চলচ্চিত্রটিতে প্রধান চরিত্রে অভিনয় করেন, ইমরান খান, ক্যাটরিনা কাইফ এবং আলী জাফর।

তার পরবর্তী পরিচালিত চলচ্চিত্র হল গুণ্ডে যেটি ১৪ ফেব্রুয়ারি ২০১৪ তে মুক্তিলাভ করে। চলচ্চিত্রটিতে প্রধান চরিত্র্রে রয়েছেন রণবীর সিং এবং অর্জুন কাপুর। সহকারী চরিত্রে আছেন প্রিয়াঙ্কা চোপড়া এবং ইরফান খান।

## চলচ্চিত্রের তালিকা

### পরিচালক

* *[[মেরে ব্রাদার কি দুলহান]]* (২০১১)
* *[[গুণ্ডে]]* (২০১৪)
* *[[সুলতান (২০১৬-এর চলচ্চিত্র)|সুলতান]]* (২০১৬)
* *[[টাইগার জিন্দা হ্যায়]]* (২০১৭)
* *[[ভারত (চলচ্চিত্র)|ভারত]]* (২০১৯)

### লেখক
* *[[মেরে ব্রাদার কি দুলহান]]* (২০১১)
* *[[গুণ্ডে]]* (২০১৪)

### সহকারী পরিচালক
* *[[যত্না]]* (২০০৫)
* *[[মেরী গোল্ড]]* (২০০৭)
* *[[ঝুম বরাবর ঝুম]]* (২০০৭)
* *[[চাউরাহে]]* (২০০৭)
* *[[তালাশ]]* (২০০৮)
* *[[নিউ ইয়র্ক]]* (২০০৯)
* *[[বদমাশ কোম্পানী]]* (২০১০)

### শিল্প পরিচালক
* *লেটস ইনজয়* (২০০৭)

### অভিনেতা
* *দিল্লী বুম!* (২০০৭)

## তথ্যসূত্র

## বহিঃসংযোগ
* 

বিষয়শ্রেণী:ভারতীয় চলচ্চিত্র পরিচালক
বিষয়শ্রেণী:ভারতীয় মুসলিম
বিষয়শ্রেণী:জীবিত ব্যক্তি
বিষয়শ্রেণী:জন্মের সাল অজানা
বিষয়শ্রেণী:দেরাদুনের ব্যক্তি
বিষয়শ্রেণী:হিন্দি ভাষার চলচ্চিত্র পরিচালক
বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় পুরুষ চিত্রনাট্যকার
বিষয়শ্রেণী:২০শ শতাব্দীর ভারতীয় চলচ্চিত্র পরিচালক
বিষয়শ্রেণী:২০শ শতাব্দীর ভারতীয় ব্যক্তি
ইউটিসি+০৫:০০

থাম্ব|300px|ইউটিসি+০৫ ২০১০: নীল (ডিসেম্বর), কমলা (জুন), হলুদ (সারাবছর), হালকা নীল - সমুদ্র এলাকা

**ইউটিসি+০৫:০০** হল একটি সময় অঞ্চল, যা ইউটিসি থেকে ৫ ঘণ্টা এগিয়ে। এটি আইএসও-৮৬০১-তে সম্পৃক্ত সময় যা  হিসেবে লেখা হবে। এই সময় ব্যবহার করা হয়:

## মান সময় হিসাবে (সারা বছর)
### দক্ষিণ এশিয়া
*  – মালদ্বীপে সময়
*  – পাকিস্তান মান সময়

### মধ্য এশিয়া
*  – কাজাখস্তান সময়
* আকতোবে, অত্য়র, কিজিলর্ডা ম্যানজ্যস্তাউ ও পশ্চিম কাজাখস্তান
*  – তাজিকিস্তান মান সময়
*  – তুর্কমেনিস্তান মান সময়
*  – উজবেকিস্তান মান সময়

### পূর্ব ইউরোপ
*  – ইয়েকাতেরিনবুর্গ সময়
** উরাল যুক্তরাষ্ট্রীয় জেলা
** ভলগা যুক্তরাষ্ট্রীয় জেলা
*** বাশকর্তোস্তান, ওরেনবুর্গ প্রদেশ ও প্রেম ক্রাই

## আরও দেখুন
* কাজাখস্তানে সময়
* পাকিস্তান মান সময়
* রাশিয়ায় সময়
* তাজিকিস্তানে সময়
* উজবেকিস্তানে সময়

## বহিঃসংযোগ
* বর্তমানে ইউটিসি+০৫-এ থাকা শহরগুলির খুঁজুন

বিষয়শ্রেণী:ইউটিসি অফসেট
ইব্রাহিম হাবিবুল্লাহ

মেজর জেনারেল **ইব্রাহিম হাবিবুল্লাহ** () ছিলেন একজন ভারতীয় সেনাবাহিনী জেনারেল এবং ন্যাশনাল ডিফেন্স একাডেমী (ভারত) এর সেনানায়ক। তিনি ভারতের হায়দ্রাবাদে জন্মগ্রহণ করেন এবং তার সাঁজোয়াযুক্ত কর্পসের একটি অংশ হিসাবে ভারতীয় সেনাবাহিনীর *১৬ তম লাইট ক্যাভেলরী* কমিশন লাভ করেন।

একাডেমীর হাবিবুল্লাহ হলকে তার স্মৃতির প্রতি উৎসর্গ করে নির্মাণ করা হয়।

## তথ্যসূত্র

* ন্যাশনাল ডিফেন্স একাডেমী - হাবিবুল্লাহ হল ওয়েব পৃষ্ঠা https://web.archive.org/web/20101127110635/http://nda.nic.in/html/nda-habibullah.html

## বহিঃসংযোগ
* ভারতের জাতীয় প্রতিরক্ষা একাডেমী - কমান্ডেন্ট গ্যালারি https://web.archive.org/web/20120304071236/http://nda.nic.in/html/nda-commandants-gallery.html.

## আরও দেখুন
* ভারত
* হায়দ্রাবাদ, ভারত

বিষয়শ্রেণী:ভারতীয় মুসলিম
বিষয়শ্রেণী:১৯১০-এ জন্ম
বিষয়শ্রেণী:ভারতীয় জেনারেল
বিষয়শ্রেণী:ব্রিটিশ ভারতীয় সেনা কর্মকর্তা
বিষয়শ্রেণী:দ্বিতীয় বিশ্বযুদ্ধের ভারতীয় সেনা কর্মকর্তা
মিস বাংলাদেশ

**মিস বাংলাদেশ** (*মিস ওয়ার্ল্ড বাংলাদেশ* নামেও পরিচিত) বাংলাদেশের একটি স্থানীয় সৌন্দর্য প্রতিযোগিতা। এই প্রতিযোগিতার বিজয়ীগণ পরবর্তীতে মিস ওয়ার্ল্ড প্রতিযোগিতায় নিজ জাতির প্রতিনিধিত্ব করার উপযোগী  হিসেবে তৈরি হয়।

## ইতিহাস
১৯৯৪ সাল থেকে এই বাৎসরিক আয়োজন শুরু হলেও ২০০৭ সালের পর থেকে স্থগিত রয়েছে। পরবর্তীতে অন্তর শোবিজ এবং ডায়মন্ড ওয়ার্লড-এর  সৌজন্যে ২০১৭ সাল থেকে আবার শুরু হয় মিস বাংলাদেশ (নতুন নাম মিস ওয়ার্ল্ড বাংলাদেশ)।

## মিস বাংলাদেশ

## মিস ওয়ার্ল্ড বাংলাদেশ
* ২০১৭ - জেসিয়া ইসলাম
* ২০১৮ - জান্নাতুল ফেরদৌস ঐশী

## বিচারক
২০১৮ সালের বিচারকগণঃ
১. শুভ্র দেব (সংগীতশিল্পী)
২. তারিন আহমেদ(অভিনেত্রী) 
৩. শাবনাজ সাদিয়া ইমি(মডেল)
৪. ব্যারিস্টার ফারাবী
(আইনজীবী) ৫.খালেদ হোসাইন সুজন(মডেল)

## তথ্যসূত্র

## বহিঃসংযোগ

বিষয়শ্রেণী:বাংলাদেশের সুন্দরী প্রতিযোগিতা
বিষয়শ্রেণী:বাংলাদেশে নারী
বিষয়শ্রেণী:১৯৯৪-এ প্রতিষ্ঠিত
বিষয়শ্রেণী:বাংলাদেশের পুরস্কার
বিষয়শ্রেণী:বাংলাদেশের প্রতিযোগিতা
বিষয়শ্রেণী:১৯৯৪-এ বাংলাদেশে প্রতিষ্ঠিত
ধাম্মিকা প্রসাদ

**কারিয়াওয়াসাম তিরানা গামাগে ধাম্মিকা প্রসাদ** (; জন্ম: ৩০ মে, ১৯৮৩) শ্রীলঙ্কার রাগামা এলাকায় জন্মগ্রহণকারী বিশিষ্ট ক্রিকেটার। আন্তর্জাতিক ক্রিকেট অঙ্গনে তিনি **ধাম্মিকা প্রসাদ** নামেই অধিক পরিচিত। শ্রীলঙ্কা জাতীয় ক্রিকেট দলের অন্যতম সদস্য ধাম্মিকা টেস্ট ক্রিকেট, একদিনের আন্তর্জাতিক এবং টুয়েন্টি২০ আন্তর্জাতিকে খেলছেন।

ঘরোয়া প্রথম-শ্রেণীর শ্রীলঙ্কান ক্রিকেটে সিংহলীজ স্পোর্টস ক্লাব ও বাসনাহিরা নর্থ দলের সদস্য। খেলায় তিনি মূলতঃ ডানহাতি ফাস্ট মিডিয়াম বোলিং করে থাকেন।

## প্রারম্ভিক জীবন
কানডানা এলাকায় অবস্থিত ডি ম্যাজনোড কলেজের প্রাক্তন ছাত্র ছিলেন ধাম্মিকা প্রসাদ। ঐ সময়েই শীর্ষসারির ব্যাটসম্যান হিসেবে ক্রিকেট খেলায় অংশগ্রহণ করতেন তিনি। কিন্তু ২০০২ সালের আইসিসি অনূর্ধ্ব-১৯ ক্রিকেট বিশ্বকাপে তিনি ফাস্ট বোলার হিসেবে মনোনীত হয়েছিলেন। ঘরোয়া প্রথম-শ্রেণীর ক্রিকেটে প্রতি উইকেট গ্রহণে ২৩ রানেরও কম দেন।

## খেলোয়াড়ী জীবন
ফেব্রুয়ারি, ২০০৬ সালে বাংলাদশ সফরে শ্রীলঙ্কার ওডিআই এবং টেস্ট দলে ডাক পান। চট্টগ্রামের জহুর আহমেদ চৌধুরী স্টেডিয়ামে অনুষ্ঠিত একদিনের আন্তর্জাতিকে তার অভিষেক ঘটে ও তিনি ২৯ রানের বিনিময়ে ২ উইকেট গ্রহণ করেন। খেলার তার দল বাংলাদেশের বিপক্ষে ৭৮ রানের জয় পায়।

কিন্তু পিঠের আঘাতপ্রাপ্তির দরুন আন্তর্জাতিক ক্রীড়াঙ্গনে অংশগ্রহণ ব্যাহত হয়। আগস্ট, ২০০৮ সাল পর্যন্ত তাকে টেস্ট অভিষেকের জন্য অপেক্ষা করতে হয়। ২০০৮ সালে ভারত ক্রিকেট দলের শ্রীলঙ্কা সফরের সময় ৩য় টেস্টে অভিষেক ঘটে তার। অভিষেক টেস্টের উভয় ইনিংস মিলিয়ে তিনি পাঁচ উইকেট লাভ করেন। তন্মধ্যে তার প্রিয় খেলোয়াড় শচীন তেন্ডুলকর, রাহুল দ্রাবিড় এবং বীরেন্দ্র শেওয়াগকে আউট করেছিলেন।

২০০৮-০৯ মৌসুমে বাংলাদেশ সফরে তিনি চার উইকেট লাভ করেন। কিন্তু ডিসেম্বর, ২০০৮ সালে দ্বিতীয় টেস্ট খেলা থেকে বাদ পড়েন। ২০০৯ সালে স্বদেশে অনুষ্ঠিত নিউজিল্যান্ড দলের বিপক্ষে অনুষ্ঠিত ২য় টেস্টে অংশগ্রহণ করলেও ২০০৯-১০ মৌসুমে ভারত সফরের প্রথম টেস্টে আঘাতপ্রাপ্ত ঘটে। ২০১০ সালে ভারত ও পরবর্তীতে ওয়েস্ট ইন্ডিজের বিপক্ষে অনুষ্ঠিত টেস্টে অংশগ্রহণ করলেও কোন উইকেট লাভ করতে পারেননি তিনি।

## ক্রিকেট বিশ্বকাপ, ২০১৫
২০১৫ সালের ক্রিকেট বিশ্বকাপে অংশগ্রহণের জন্য ৭ জানুয়ারি, ২০১৫ তারিখে শ্রীলঙ্কা ক্রিকেট ধাম্মিকাসহ ১৫-সদস্যের চূড়ান্ত তালিকা প্রকাশ করে। কিন্তু ৭ ফেব্রুয়ারি, ২০১৫ তারিখে অনুশীলন চলাকালীন ধাম্মিকা হাতে আঘাত পান। ফলে তাকে বিশ্বকাপের বাইরে অবস্থান করতে হয়।

## টেস্টে ৫-উইকেট প্রাপ্তি

## তথ্যসূত্র

## আরও দেখুন
* সুরঙ্গা লকমল
* শ্রীলঙ্কা জাতীয় ক্রিকেট দল
* ২০১৫ ক্রিকেট বিশ্বকাপ দলসমূহ

## বহিঃসংযোগ
* 
* 

বিষয়শ্রেণী:১৯৮৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওয়েয়াম্বার ক্রিকেটার
বিষয়শ্রেণী:বাসনাহিরা নর্থের ক্রিকেটার
বিষয়শ্রেণী:বাসনাহিরার ক্রিকেটার
বিষয়শ্রেণী:রুহুনার ক্রিকেটার
বিষয়শ্রেণী:শ্রীলঙ্কান ক্রিকেটার
বিষয়শ্রেণী:শ্রীলঙ্কার টেস্ট ক্রিকেটার
বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার
বিষয়শ্রেণী:শ্রীলঙ্কার টুয়েন্টি২০ আন্তর্জাতিক ক্রিকেটার
বিষয়শ্রেণী:শ্রীলঙ্কা স্কুলস একাদশের ক্রিকেটার
বিষয়শ্রেণী:সিংহলিজ স্পোর্টস ক্লাবের ক্রিকেটার
বিষয়শ্রেণী:শ্রীলঙ্কান রোমান ক্যাথলিক
বিষয়শ্রেণী:বাসনাহিরা ক্রিকেট ডান্ডির ক্রিকেটার
বিষয়শ্রেণী:কলম্বো স্ট্রাইকার্সের ক্রিকেটার
হারিকেন (বাতি)

থাম্ব|বাংলাদেশের গ্রামীণ পরিবেশে প্রজ্বলিত হারিকেন
**হারিকেন** (ইংরেজি: Kerosene lantern) হচ্ছে জ্বালানি তেলের মাধ্যমে বদ্ধ কাচের পাত্রে আলো জ্বালাবার ব্যবস্থা। এর বাহিরের অংশে অর্ধবৃত্তাকার কাচের অংশ থাকে যাকে বাঙালিরা চিমনি বলে থাকে, এর ভিতরে থাকে তেল শুষে অগ্নি সংযোগের মাধ্যমে আলো জ্বালাবার জন্য কাপড়ের সলাকা। আর সম্পূর্ণ হারিকেন বহন করবার জন্য এর বহিরাংশে একটি লোহার ধরুনি থাকে, আলো কমানো বা বাড়ানোর জন্য নিম্ন বহিরাংশে থাকে একটি চাকতি যা কমালে বাড়ালে শলাকা ওঠা নামার সাথে আলোও কমে ও বাড়ে।
গ্রামাঞ্চলে এর ব্যবহার সর্বাধিক। অনেক কাল আগে থেকে এর ব্যবহার শুরু হয়, সম্ভবত মোঘল আমলের আগে থেকে বাংলায় শুরু হয় হারিকেনের ব্যবহার। তবে এখনো পশ্চিমবঙ্গের বা বাংলাদেশের গ্রামাঞ্চলে রিক্সার নিচে আলোর উৎস হিসেবে ব্যবহৃত হয় এই হারিকেন।

## তথ্যসূত্র

## বহিঃসংযোগ

* 
* Information on blinking kerosene lamps
* Information on Dietz Kerosene Lamps and Lanterns
* Making and Repairing Kerosene Lamps
* Oil Lamp Basics for Survivalists

বিষয়শ্রেণী:বাতি
বিষয়শ্রেণী:ফায়ারপ্লেস
বিষয়শ্রেণী:পোলীয় উদ্ভাবন
বিষয়শ্রেণী:অস্ট্রীয় উদ্ভাবন
বিষয়শ্রেণী:ইরানি উদ্ভাবন
বিষয়শ্রেণী:খনিজ তেল শিল্পের ইতিহাস
জাভেদ আলী

**জাভেদ আলী** () (, ), হলেন একজন ভারতীয় প্লেব্যাক শিল্পী যিনি ২০০০ সাল থেকে বলিউড এর গান করে আসছেন। তিনি ২০০৭ সালের সিনেমা *নাকাব*-এ গান "এক দিন তেরি রাহু মে" গেয়েছিলেন যা তাকে খ্যাতির চূড়ায় নিয়ে যেতে সাহায্য করে এবং তারপরে আরও একটি বড় হিট গান উপহার দেন *[[যোধা আকবর]]* (২০০৮) সালের চলচ্চিত্র থেকে "জাসন-এ-বাহারা" গানটির মাধ্যেম। তিনি হিন্দি, বাংলা, কন্নড়, তামিল ও তেলুগু ভাষায় গান গাওয়া একজন শিল্পী। তিনি জি টিভি এর রিয়ালিটি শো *সারেগামাপা লিটল চ্যাম্পস ২০১১* এর বিচারক ছিলেন। এরপর ২০১২ সালে জি টিভির সঙ্গীত প্রতিযোগিতামূলক অনুষ্ঠান সারেগামাপা এর উপস্থাপক হিসেবে কাজ করেন।

## প্রাথমিক জীবন
জাভেদের জন্ম এবং বেড়ে ওঠা হয় দিল্লীতে। তিনি খুব অল্প বয়স থেকে গান গাওয়া শুরু করেন। তিনি তার বাবার সাথে একজন জনপ্রিয় কাওয়ালি গায়ক ওস্তাদ হামিদ হোসেন সাথে গান গাওয়া শুরু করেন।

জাভেদ বিখ্যাত গজল গায়ক গুলাম আলী এর একজন ছাত্র। **জাভেদ হুসেন** নাম হিসাবে জন্মগ্রহণ করলেও তিনি তার উস্তাদের সম্মানে **জাভেদ আলী** নামে তার নাম পরিবর্তন করেনে। প্রাথমিকভাববে, আলী তার *উস্তাদ* এর মত একজন গজল শিল্পী হতে চেয়েছিলেন।

## গান

 

### তামিল গান

## তথ্যসূত্র

## বহিঃসংযোগ
# ''রেডিফ সংবাদ ধারা''
# ''আইবিএন এ ভাভেদের আর্টিকেল'' 
# ''"তুম মিলে" আইএমডিবি এর উপর সঙ্গীত পর্যালোচনা''

বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় গায়ক
বিষয়শ্রেণী:উর্দু নেপথ্য সঙ্গীতশিল্পী
বিষয়শ্রেণী:ওড়িয়া নেপথ্য সঙ্গীতশিল্পী
বিষয়শ্রেণী:কন্নড় নেপথ্য সঙ্গীতশিল্পী
বিষয়শ্রেণী:তামিল নেপথ্য সঙ্গীতশিল্পী
বিষয়শ্রেণী:তেলুগু নেপথ্য সঙ্গীতশিল্পী
বিষয়শ্রেণী:বলিউডের নেপথ্য সঙ্গীতশিল্পী
বিষয়শ্রেণী:ভারতীয় কাওয়ালি গায়ক
বিষয়শ্রেণী:ভারতীয় পপ গায়ক
বিষয়শ্রেণী:ভারতীয় মুসলিম
বিষয়শ্রেণী:মারাঠি নেপথ্য সঙ্গীতশিল্পী
বিষয়শ্রেণী:মালয়ালম নেপথ্য সঙ্গীতশিল্পী
বিষয়শ্রেণী:শ্রেষ্ঠ পুরুষ নেপথ্য কণ্ঠশিল্পী বিভাগে আইফা পুরস্কার বিজয়ী
বিষয়শ্রেণী:শ্রেষ্ঠ পুরুষ নেপথ্য কণ্ঠশিল্পী বিভাগে স্ক্রিন পুরস্কার বিজয়ী
বিষয়শ্রেণী:আন্তর্জাতিক ভারতীয় চলচ্চিত্র অ্যাকাডেমি পুরস্কার বিজয়ী
স্টুয়ার্ট বিনি

**স্টুয়ার্ট টেরেন্স রজার বিনি** (; জন্ম: ৩ জুন, ১৯৮৪) ভারতের কর্ণাটক রাজ্যের বেঙ্গালুরুে জন্মগ্রহণকারী ভারতীয় ক্রিকেটার। ভারত ক্রিকেট দলের পক্ষে একদিনের আন্তর্জাতিকে খেলছেন। দলে তিনি মূলতঃ একজন অল-রাউন্ডার। ঘরোয়া ক্রিকেটে রঞ্জি ট্রফি প্রতিযোগিতায় কর্ণাটকের প্রতিনিধিত্ব করছেন। তিনি ভারতের বিখ্যাত টেস্ট ও একদিনের আন্তর্জাতিকের সাবেক ক্রিকেটার রজার বিনি’র পুত্র।

## ব্যক্তিগত জীবন
স্টুয়ার্ট বিনি ব্যাঙ্গালোরে জন্মগ্রহণ করেন ও ফ্র্যাঙ্ক অ্যান্থনি পাবলিক স্কুলে অধ্যয়ন করেন। পরবর্তীতে সেন্ট জোসেফ’স বয়েজ হাই স্কুলে পড়াশোনা শেষ করেন। আইএসিএতে কোচ ইমতিয়াজ আহমেদের অধীনে কোচিং করেন।

ব্যক্তিগত জীবনে বিবাহিত স্টুয়ার্ট বিনি ২০১২ সালে ময়ন্তি ল্যাঙ্গারের সাথে বৈবাহিক সম্পর্কে আবদ্ধ হন।

## খেলোয়াড়ী জীবন
ঘরোয়া ক্রিকেটে তিনি কর্ণাটক ক্রিকেট দলের হয়ে অংশ নেন। ইন্ডিয়ান ওয়ার্ল্ড টিম ও ২০০৭ সালের ইন্ডিয়ান ক্রিকেট লিগের টুয়েন্টি২০ প্রতিযোগিতায় হায়দরাবাদ হিরোজ দলের সদস্য ছিলেন বিনি। পরবর্তীতে ২০১০ সালের আইপিএলে মুম্বাইভিত্তিক ইন্ডিয়ান প্রিমিয়ার লিগে মুম্বাই ইন্ডিয়ান্সের পক্ষে অংশগ্রহণ করেন। ২০১১ সালের আইপিএলে রাজস্থান রয়্যালসের সাথে চুক্তিতে আবদ্ধ হন স্টুয়ার্ট।

২০১৩-১৪ মৌসুমে নিউজিল্যান্ড সফরে ভারতীয় দলের অন্যতম সদস্য হিসেবে যান। ২৮ জানুয়ারি, ২০১৪ তারিখে তিনি তার প্রথম একদিনের আন্তর্জাতিকে অংশগ্রহণ করেন।

## তথ্যসূত্র

## আরও দেখুন
* ২০১৪ এশিয়া কাপ
* ভারত জাতীয় ক্রিকেট দল
* ২০১৩-১৪ ভারত ক্রিকেট দলের নিউজিল্যান্ড সফর

বিষয়শ্রেণী:ভারতীয় ক্রিকেটার
বিষয়শ্রেণী:১৯৮৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতের একদিনের আন্তর্জাতিক ক্রিকেটার
বিষয়শ্রেণী:ভারতের টুয়েন্টি২০ আন্তর্জাতিক ক্রিকেটার
বিষয়শ্রেণী:মুম্বই ইন্ডিয়ান্সের ক্রিকেটার
বিষয়শ্রেণী:বেঙ্গালুরু থেকে আগত ক্রিকেটার
বিষয়শ্রেণী:রাজস্থান রয়্যালসের ক্রিকেটার
বিষয়শ্রেণী:কর্ণাটকের ক্রিকেটার
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:ভারতের টেস্ট ক্রিকেটার
বিষয়শ্রেণী:ইঙ্গ-ভারতীয় ব্যক্তিত্ব
বিষয়শ্রেণী:দক্ষিণাঞ্চলের ক্রিকেটার
বিষয়শ্রেণী:রয়্যাল চ্যালেঞ্জার্স বেঙ্গালুরুর ক্রিকেটার
বিষয়শ্রেণী:হায়দ্রাবাদের (ইন্ডিয়ান ক্রিকেট লিগ) ক্রিকেটার
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
রজার বিনি

**রজার মাইকেল হামফ্রে বিনি** (জন্ম: ১৯ জুলাই ১৯৫৫) একজন সাবেক ভারতীয় ক্রিকেটার। তিনি বর্তমানে ভারতীয় ক্রিকেট নিয়ন্ত্রণ বোর্ডের (বিসিসিআই) ৩৬তম সভাপতি হিসেবে দায়িত্ব পালন করছেন। তিনি ২০১৯ থেকে ২০২২ সাল পর্যন্ত কর্ণাটক রাজ্য ক্রিকেট সংস্থার সভাপতি ছিলেন।

বিনি ছিলেন সেই ভারতীয় দলের সদস্য যারা ১৯৮৩ ক্রিকেট বিশ্বকাপ ও ১৯৮৫ বিশ্ব চ্যাম্পিয়নশিপ অফ ক্রিকেট জয় করে। উভয় প্রতিযোগিতায় তিনিই ভারতের সর্বোচ্চ উইকেট শিকারি ছিলেন।

তিনি ২০০০ সালে ভারতীয় অনূর্ধ্ব-১৯ দলের প্রধান কোচ ছিলেন, যেই দলটি ২০০০ অনূর্ধ্ব-১৯ ক্রিকেট বিশ্বকাপ জয় করে। এছাড়াও তিনি জাতীয় নির্বাচক হিসেবে কাজ করেছেন এবং এশিয়ান ক্রিকেট কাউন্সিলে উন্নয়ন কর্মকর্তা হিসেবেও দায়িত্ব পালন করেছেন।

বিনির সভাপতিত্বকালে ভারতীয় দল ২০২৪ টি২০ বিশ্বকাপ ও ২০২৫ চ্যাম্পিয়ন্স ট্রফি জয় করে।

## খেলোয়াড়ী জীবন
প্রথম অ্যাংলো-ইন্ডিয়ান হিসেবে ভারতের পক্ষে ক্রিকেট খেলার মর্যাদা লাভ করেন।http://content-usa.cricinfo.com/ci/content/current/story/149642.html পুত্র স্টুয়ার্ট বিনিও পিতার পদাঙ্ক অনুসরণ করে কর্ণাটক ক্রিকেট দলে খেলছেন।
ব্যাঙ্গালোরে নিজ মাঠ হিসেবে পরিচিত স্থানীয় কেএসসিএ স্টেডিয়ামে ১৯৭৯ সালে টেস্ট ক্রিকেটের মাধ্যমে আন্তর্জাতিক ক্রিকেটে অভিষেক ঘটে রজার বিনি’র। পাকিস্তান ক্রিকেট দলের বিপক্ষে অনুষ্ঠিত এ টেস্টে তাকে বিখ্যাত বোলার ইমরান খান ও সরফরাজ নওয়াজের মুখোমুখি হতে হয়। অভিষিক্ত খেলাতেই তিনি ৪৬ রানের দায়িত্বশীল ব্যাটিং করেন। তন্মধ্যে ৫ম টেস্টে ইমরান খানের বাউন্সারে ছক্কা হাকিয়েছিলেন তিনি। কার্যকরী সুইং ও অন্যতম ফিল্ডার হিসেবে তিনি ঐ সময়ে সুনাম কুড়িয়েছিলেন।

টেস্ট ক্রিকেটে তেমন সুনাম না কুড়ালেও ১৯৮৩ সালের বিশ্বকাপ ক্রিকেটে তিনি জ্বলে উঠেছিলেন স্ব-মহিমায়। তার কার্যকরী মিডিয়াম-পেস বোলিং ও সতীর্থ মদন লালের সহযোগিতা এবং অধিনায়ক কপিল দেবের দিক-নির্দেশনায় ভারত প্রথমবারের মতো বিশ্বকাপের শিরোপা লাভ করতে সমর্থ হয়।

## জাতীয় নির্বাচক
২৭ সেপ্টেম্বর, ২০১২ তারিখে ভারতীয় ক্রিকেট কন্ট্রোল বোর্ড (বিসিসিআই)-এর পাঁচ সদস্যবিশিষ্ট নির্বাচকমণ্ডলীর অন্যতম সদস্য নিযুক্ত হন রজার বিনি।

বর্তমানে তিনি কর্ণাটক স্টেট ক্রিকেট অ্যাসোসিয়েশনে অফিস বেয়ারার পদে কর্মরত আছেন। ২০১১ সালের ক্রিকেট বিশ্বকাপে নিউজএক্স টেলিভিশন চ্যানেলে ক্রিকেট বিশ্লেষণকারীর ভূমিকায় অবতীর্ণ হয়েছিলেন তিনি।

## ব্যক্তিগত জীবন
ব্যাঙ্গালোরের বেনসন টাউনে শৈশবকাল কাটে তার। ব্যাঙ্গালোরের সেন্ট জার্মেইন স্কুলে অধ্যয়ন শেষে সেন্ট জোসেফ’স ইন্ডিয়ান হাই স্কুলে পড়াশোনা করেন। সেখানে তিনি বালকদের বিভাগে বর্শা নিক্ষেপে ভারতের জাতীয় রেকর্ড ভঙ্গ করেন। বিদ্যালয় জীবনে তিনি ফুটবল ও হকি খেলেছেন।

নিকটতম বন্ধুর বোন সিন্থিয়াকে বিয়ে করেন। তাদের সংসারে লরা, লিজা এবং স্টুয়ার্ট নামীয় তিন সন্তান রয়েছে।

## তথ্যসূত্র

## আরও দেখুন
* কপিল দেব
* ১৯৮৩ ক্রিকেট বিশ্বকাপ
* ভারত জাতীয় ক্রিকেট দল

## বহিঃসংযোগ
* 
* 

বিষয়শ্রেণী:১৯৫৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৮৩ ক্রিকেট বিশ্বকাপের ক্রিকেটার
বিষয়শ্রেণী:১৯৮৭ ক্রিকেট বিশ্বকাপের ক্রিকেটার
বিষয়শ্রেণী:ইঙ্গ-ভারতীয় ব্যক্তিত্ব
বিষয়শ্রেণী:কর্ণাটকের ক্রিকেটার
বিষয়শ্রেণী:গোয়ার ক্রিকেটার
বিষয়শ্রেণী:দক্ষিণাঞ্চলের ক্রিকেটার
বিষয়শ্রেণী:বেঙ্গালুরু থেকে আগত ক্রিকেটার
বিষয়শ্রেণী:ভারতীয় ক্রিকেটার
বিষয়শ্রেণী:ভারতের টেস্ট ক্রিকেটার
বিষয়শ্রেণী:ভারতের একদিনের আন্তর্জাতিক ক্রিকেটার
বিষয়শ্রেণী:ভারতীয় ক্রিকেট কোচ
বিষয়শ্রেণী:ভারতীয় ক্রিকেট প্রশাসক
পিটার বোরেন

**পিটার উইলিয়াম বোরেন** (; জন্ম: ২১ আগস্ট, ১৯৮৩) ক্যান্টারবারির ক্রাইস্টচার্চে জন্মগ্রহণকারী ও নিউজিল্যান্ডীয় বংশোদ্ভূত ডাচ ক্রিকেটার। নেদারল্যান্ডস ক্রিকেট দলে তিনি মূলতঃ অল-রাউন্ডারের ভূমিকা পালন করছেন। বর্তমানে ডাচ দলের অধিনায়কত্ব করছেন তিনি। ডানহাতে ব্যাটিংয়ের পাশাপাশি ডানহাতে মিডিয়াম বোলিং করে থাকেন **পিটার বোরেন**।

## খেলোয়াড়ী জীবন
২০০২ সালে আইসিসি অনূর্ধ্ব-১৯ ক্রিকেট বিশ্বকাপের মাধ্যমে তিনি সর্বপ্রথম আন্তর্জাতিক ক্রিকেট অঙ্গনে প্রবেশ করেন। এ সময় তিনি নিজ জন্মভূমি নিউজিল্যান্ডের হয়ে খেলেছিলেন।

৪ জুলাই, ২০০৬ তারিখে শ্রীলঙ্কা ক্রিকেট দলের বিপক্ষে একদিনের আন্তর্জাতিকে অভিষেক ঘটে বোরেনের। একদিনের আন্তর্জাতিকের পাশাপাশি তিনি নেদারল্যান্ডস এ দল এবং অনূর্ধ্ব-২৩ দলের হয়েও খেলেছেন।

২৪ জুন, ২০১৫ তারিখে আইসিসি বিশ্ব ক্রিকেট লীগ চ্যাম্পিয়নশীপে পাপুয়া নিউগিনির বিপক্ষে লিস্ট এ ক্রিকেটে অভিষিক্ত হন।

## তথ্যসূত্র

## আরও দেখুন
* অধিনায়ক
* স্টিফেন মাইবার্গ
* রোল্যান্ড ল্যাফেব্রে
* ২০১৬ আইসিসি বিশ্ব টুয়েন্টি২০
* নেদারল্যান্ডস জাতীয় ক্রিকেট দল

## বহিঃসংযোগ
* 
* 
*

বিষয়শ্রেণী:১৯৮৩-এ জন্ম
বিষয়শ্রেণী:২০০৭ ক্রিকেট বিশ্বকাপের ক্রিকেটার
বিষয়শ্রেণী:২০১১ ক্রিকেট বিশ্বকাপের ক্রিকেটার
বিষয়শ্রেণী:ওলন্দাজ ক্রিকেটার
বিষয়শ্রেণী:ওলন্দাজ ক্রিকেট অধিনায়ক
বিষয়শ্রেণী:ক্রাইস্টচার্চ থেকে আগত ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:নেদারল্যান্ডসের একদিনের আন্তর্জাতিক ক্রিকেটার
বিষয়শ্রেণী:নেদারল্যান্ডসের টুয়েন্টি২০ আন্তর্জাতিক ক্রিকেটার
বিষয়শ্রেণী:নেদারল্যান্ডসে নিউজিল্যান্ডীয় প্রবাসী
বিষয়শ্রেণী:সেন্ট্রাল ডিস্ট্রিক্টসের ক্রিকেটার
বিষয়শ্রেণী:কেএনসিবি একাদশের ক্রিকেটার
বিষয়শ্রেণী:নিউজিল্যান্ডীয় ক্রিকেটার
আশরাফ ঘোরী

**মোহাম্মদ আশরাফ ঘোরী** () (জন্মঃ ১৭ সেপ্টেম্বর ১৯৭৩), সবচেয়ে পরিচিত যে নামে **আশরাফ ঘোরী**, হলেন একজন ভারতীয় কমিক বইয়ের শিল্পী, চলচ্চিত্র নির্মাতা ও উদ্যোক্তা। তিনি সংযুক্ত আরব আমিরাত এর প্রথম সিজিআই বিজ্ঞান কথাসাহিত্য চলচ্চিত্র *লেভিটি জিরো ইরর মাইনাস ওয়ান ([[জিরো ইরর]])* নির্মাণের জন্য সুপরিচিত। যেটি ৬৩ তম কান চলচ্চিত্র উৎসবের এ স্বীকৃতি জিতেছে।  তিনি এক্সপান্স সিজিআই ডিজিটাল নকশা সংস্থা সিইও এবং প্রতিষ্ঠাতা হন। ঘোরী ডার্ক হর্স কমিক্স এবং আইডব্লিউডি পাবলিশিং সহ প্রধান কমিক বইয়ের প্রকাশকদের জন্য কাজ শুরু করেছেন।

## প্রাথমিক জীবন এবং পেশাগত ক্যারিয়ার
ঘোরী মাত্র ২ বছর বয়সে ভারত এর হায়দ্রাবাদ থেকেে সংযুক্ত আরব আমিরাত এর দুবাইয়ে পাড়ি জমান। তার প্রথম পেশাদার কাজ *[[খালিজ টাইমস]]* এর পত্রিকার প্রকাশিত হয়। তিনি ১৯৮৯ সাল থেকে ২০০১ সাল পর্যন্ত *[[ইয়ং টাইমস]]* এর জন্য নিয়মিত অঙ্কনশিল্পী ছিলেন।

ঘোরী ২০০৬ এবং ২০০৭ সালের জন্য কুয়েত আরব বিজ্ঞাপন পুরস্কারের জন্য বিচারক প্যানেলে ছিলেন।

২০০৭ সালে তিনি এক্সপান্সেস সিজিআই প্রতিষ্ঠিত করেন এবং ২০০৮ সালে তিনি জিরো ইরর নামে স্বাধীন ফিল্ম তৈরি শুরু করেন। জিরো ইররর ৩য় উপসাগরীয় ফিল্ম ফেস্টিভাল প্রিমিয়ারে স্থান পায়। এবং সী ফী-লন্ডন এর ১০ তম সংস্করণ এ ভূমিকা রাখেন। ২০১০ সালে, ঘোরী প্রথম ইন্দো এমিরেটি চলচ্চিত্র 'মালার' এর জন্য কলা পরিচালক/প্রযোজক ডিজাইনার ছিলেন।

নভেম্বর ২০১২ সাল থেকে ঘোরী তার এফওবি সিটি ওয়েব কমিক-এর অধীনে এক্সপান্স সিজিআই আত্মপ্রকাশ করে।

## পুরস্কার
* ডিজিটাল স্টুডিও পুরস্কার – ২০১১ সালের নতুন শ্রেষ্ঠ চলচ্চিত্র নির্মাতা।
* মেড ইন ইউএই এ্যাওয়ার্ডস – ২০১১ সালের বিশিষ্ট কৃতিত্বের পুরস্কার

## চলচ্চিত্রের তালিকা
* ২০১২ *দ্বিজীন* (কাহিনী - চিত্র)- স্টোরিবোর্ড শিল্পী
* ২০১০ *লিভিটি – জিরো ইররর মাইনাস ওয়ান* (০৮:০০, ডিজিটাল অ্যানিমেটেড ফিল্ম)- লেখক, পরিচালক, প্রযোজক
* ২০১০ *মালার* (সংক্ষিপ্ত চলচ্চিত্র) – উৎপাদন ডিজাইনার, (এক্সপান্স সিজিআই) এর সহযোগী প্রযোজক
* ২০০৬ *আরাবানা* (শর্ট ফিল্ম) - সহযোগী প্রযোজক

## তথ্যসূত্র

## বহিঃসংযোগ
* 
* Xpanse CGI website 
* Xero Error Movie site
* Ashraf Ghori on IMDb
* FOBcity comics site

বিষয়শ্রেণী:ভারতীয় চলচ্চিত্র পরিচালক
বিষয়শ্রেণী:ভারতীয় ব্যবসায়ী
বিষয়শ্রেণী:জীবিত ব্যক্তি
বিষয়শ্রেণী:ভারতীয় মুসলিম
বিষয়শ্রেণী:১৯৭৩-এ জন্ম
বিষয়শ্রেণী:কমিক বই
বিষয়শ্রেণী:দুবাইয়ের ব্যক্তি
বিষয়শ্রেণী:সোশ্যাল মিডিয়া ইনফ্লুয়েন্সার
সৈয়দ মুশতাক আলী

**সৈয়দ মুশতাক আলী** (; ; জন্ম: ১৭ ডিসেম্বর, ১৯১৪ – মৃত্যু: ১৮ জুন, ২০০৫) একজন ভারতীয় ক্রিকেটার ছিলেন, একজন ডানহাতি উদ্বোধনী ব্যাটসম্যান, যিনি ১৯৩৬ সালে ওল্ড ট্র্যাফোর্ডে ইংল্যান্ডের বিরুদ্ধে ১১২ রান করেছিলেন এবং একজন ভারতীয় খেলোয়াড় হিসাবে বিদেশের মাটিতে টেস্ট সেঞ্চুরি করার গৌরব অর্জন করেছিলেন। 

একটি উইজডেন বিশেষ পুরস্কার বিজয়ী, তিনি ১৯৩৬ সালের সফরে চারটি প্রথম শ্রেণীর শতরান করেন। তিনি ছিলেন একজন উদ্বোধনী ব্যাটসম্যান অথবা মিডল অর্ডার ডানহাতি ব্যাটসম্যান এবং স্লো লেফ্ট আর্ম অর্থোডক্স বোলার।

তিনি ১৯৬৪ সালে পদ্মশ্রী পদক লাভ করেন এবং খেলায় তার অবদানের জন্য মেরিলেবোন ক্রিকেট ক্লাব এর একজন আজীবন সদস্য নির্বাচিত হন। ৯০ বছর বয়সে ঘুমের মধ্যে তার দেহাবসান ঘটে। তিনি দুই পুত্র ও দুই মেয়ে রেখে গেছেন। ভারতীয় ঘরোয়া টি২০ সিরিজের নাম তার নামে নামকরণ করা হয়।

তিনি ভারতীয় ক্রিকেটে একজন জনপ্রিয় মানবমূর্তি ছিলেন।

## তথ্যসূত্র

## বহিঃসংযোগ
* Obituary from Rediff.com

বিষয়শ্রেণী:ভারতীয় ক্রিকেটার
বিষয়শ্রেণী:১৯১৪-এ জন্ম
বিষয়শ্রেণী:২০০৫-এ মৃত্যু
বিষয়শ্রেণী:ভারতের টেস্ট ক্রিকেটার
বিষয়শ্রেণী:মধ্য ভারতের ক্রিকেটার
বিষয়শ্রেণী:রাজস্থানের ক্রিকেটার
বিষয়শ্রেণী:মহারাষ্ট্রের ক্রিকেটার
বিষয়শ্রেণী:হোলকারের ক্রিকেটার
বিষয়শ্রেণী:উত্তরপ্রদেশের ক্রিকেটার
বিষয়শ্রেণী:মধ্যাঞ্চলের ক্রিকেটার
বিষয়শ্রেণী:পূর্বাঞ্চলের ক্রিকেটার
বিষয়শ্রেণী:মধ্যপ্রদেশের ক্রিকেটার
বিষয়শ্রেণী:গুজরাতের ক্রিকেটার
বিষয়শ্রেণী:মুসলিমের ক্রিকেটার
বিষয়শ্রেণী:ভারতীয় মুসলিম
বিষয়শ্রেণী:ক্রীড়ায় পদ্মশ্রী প্রাপক
বিষয়শ্রেণী:আলিগড় মুসলিম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইন্দোর থেকে আগত ক্রিকেটার
বিষয়শ্রেণী:২০শ শতাব্দীর ভারতীয় পুরুষ ক্রীড়াবিদ
মুজফফর আলী

**মুজফফর আলী** (; জন্মঃ ২১ অক্টোবর ১৯৪৪) হলেন একজন ভারতীয় চলচ্চিত্র নির্মাতা, ফ্যাশন ডিজাইনার, কবি, শিল্পী, সঙ্গীত-প্রেমিক এবং সামাজ কর্মী। তিনি কোতওয়ারার একটি রয়েল মুসলিম রাজপুত পরিবারের অংশভুক্ত ব্যক্তি।

মুজফফর আলী *লা মার্টিনিয়ার লক্ষ্ণৌ* কলেজে পড়ালেখা করেন। মোজাফ্ফর আলী একজন চলচ্চিত্র নির্মাতা হিসেবে সফল কর্মজীবন শুরু করেন। তার পরিচাালিত বিনোদ খান্না - ডিম্পল কাপাডিয়া অভিনীত চলচ্চিত্র ***জুনি*** এখনও পর্যন্ত মুক্তিলাভ করেনি।

## ব্যক্তিগত জীবন
তিনি মীরাকে বিয়ে করেন। তিনি এর আগে মাক্সবাদী রাজনীতিবিদ সুভাষিনী আলীকে বিয়ে করেছিলেন এবং দুই বছর পরে তালাকপ্রাপ্ত। তার পুত্র, চলচ্চিত্র পরিচালক শাদ আলী, এই বিয়ের বাইরে জন্মগ্রহণ করেন।

## পুরস্কার
* পদ্মশ্রী - ২০০৫

## চলচ্চিত্রের তালিকা
* *খিজান* (১৯৯৫)
* *আয়া বাসান্ত সাখি* (১৯৮৬)
* *আঞ্জুমান* (১৯৮৬) (এছাড়াও প্রযোজক)
* *কালী মোহিনী* (১৯৮৬)
* *সেমাল কি দারাখ্ত* (১৯৮৬)
* *গঙ্গা তেরি শক্তি অপার* (১৯৮৫)
* *ইন্ডিয়া, ইউজুয়াল ইনভায়ের্নমেন্ট ফর মিটিংস* (১৯৮৫)
* *শিশো কা মাশিহা* (১৯৮৫)
* *কুয়ে ইয়ার মে* (১৯৮৪)
* *টুগেদার ফরএভার* (১৯৮৪)
* *বাদাকাথ: এ থিরবাদ ইন কেরালঅ* (১৯৮৪)
* *সুনহারে সাপনে* (১৯৮৩)
* *ওয়াহ! মান গায়ে উস্তাদ* (১৯৮৩)
* *আগমান* (১৯৮২)
* *লায়লা মাজনু কি নাই নাউটানকি* (১৯৮২)
* *ভেন্যু ইন্ডিয়া* (১৯৮২)
* *উডক্রাফট অব সাহারানপুর* (১৯৮২)
* *[[উমরাও জান (১৯৮১-এর চলচ্চিত্র)|উমরাও জান* (১৯৮১)]] (এছাড়াও প্রযোজক)
* *বাসিকেডার্স, দ্যা পেনসনার্স অব অবাধ* (১৯৮১)
* *গামান* (১৯৭৮) (এছাড়াও প্রযোজক)

## তথ্যসূত্র

## বহিঃসংযোগ
* 
* A man for all arts

বিষয়শ্রেণী:১৯৪৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ভারতীয় চলচ্চিত্র পরিচালক
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:২১শ শতাব্দীর ভারতীয় চলচ্চিত্র পরিচালক
বিষয়শ্রেণী:উত্তরপ্রদেশের চলচ্চিত্র পরিচালক
বিষয়শ্রেণী:উর্দু ভাষার চলচ্চিত্র পরিচালক
বিষয়শ্রেণী:উর্দু চলচ্চিত্র অভিনেতা
বিষয়শ্রেণী:ভারতীয় প্রামাণ্য চলচ্চিত্র নির্মাতা
বিষয়শ্রেণী:ভারতীয় মুসলিম
বিষয়শ্রেণী:হিন্দি ভাষার চলচ্চিত্র পরিচালক
বিষয়শ্রেণী:শিল্পকলায় পদ্মশ্রী প্রাপক
বিষয়শ্রেণী:শ্রেষ্ঠ পরিচালক বিভাগে ফিল্মফেয়ার পুরস্কার বিজয়ী
বিষয়শ্রেণী:উত্তরপ্রদেশের_সমাজবাদী_পার্টির_রাজনীতিবিদ
রমজান আলী (কেশবিন্যাসকারী)

**রমজান আলী ** () হলেন ভারতের দিল্লীর একজন কেশবিন্যাসকারী যিনি নিরবচ্ছিন্নভাবে ১৫০ ঘণ্টার কেশবিন্যাসের কাজের জন্য ১৯৯৯ সালে **লিমকা বুক এর রেকর্ডস-এ** প্রবেশ করেন। তার অসাধারণ কর্মকাণ্ডের ভিতরে ছিল, চোখ বাধা থাকাকালীন সময়ে চুলছাঁটাই এর কাজ অসাধারণভাবে সম্পাদন করতে পারতেন।

## প্রাথমিক জীবন
রমজান দক্ষিণ দিল্লির জানাকপুরি শাকুরপুরের একটি কলোনীতে জন্মগ্রহণ করেন। রমজান মাসে জন্মগ্রহণ করার জন্য তার নাম হয় রমজান। তার সাজমা নামের একটি কন্যাসন্তান রয়েছে।  গ্রাহকের মাথার দিকে তাকিয়ে ছাড়া রমজানের চুলকাটার ব্যাপারটা অস্বাভাবিক প্রচেষ্টা হাস্যকর শব্দ হতে পারে কিন্তু বিষয়টি সত্য এবং তিনি প্রমাণ করে দেখিয়েছেন।

## কর্মজীবন
১৯৮৮ সালে রমজান একজন উপযুক্ত হেয়ার স্টাইলিস্ট হিসেবে হাবিবের রেকর্ড ভেঙ্গে দেন। তিনি হাবিবের গড়া ২৫ ঘণ্টা ৪৫ মিনিটের কেশবিন্যাসকে ছাড়িয়ে বিরামহীন কেশবিন্যাসের ৩৬ ঘণ্টার কাজ করে অসাধারণ কীর্তি গড়েন। এর পরে, তিনি ১০০ ঘণ্টার জন্য অবিরত চুল কাটেন এবং পরবর্তীকালে ১০৫ ঘণ্টার জন্য কাজ করেন। রমজান শুধু *'রোহিণী* তে নাম লেখাতে সন্তুষ্ট নয় বরং এখন গিনেস বিশ্ব রেকর্ড-এ নাম লেখাতে চান।

## আরও দেখুন
* বিশ্বরেকর্ড
* বিশ্ব রেকর্ডসমূহের তালিকা

## তথ্যসূত্র

## বহিঃসংযোগ
* https://web.archive.org/web/20110901195920/http://www.ramzan-ali.in/
* http://www.hotfrog.in/Companies/Ramzans-Hair-Academy
* ''Ali seeks patron to help set record in hairstyling'', Gulfnews, April 7, 2005
* ''Hair today, gone today!'', The Hindu, May 29, 2003
* ''This is no blind man’s bluff in a hair salon'', The Tribune, May 27, 2003

বিষয়শ্রেণী:জীবিত ব্যক্তি
বিষয়শ্রেণী:ভারতীয় মুসলিম
বিষয়শ্রেণী:দিল্লির ব্যক্তি
ভার্চুয়াল ইন্টারন্যাশনাল অথরিটি ফাইল

**ভার্চুয়াল ইন্টারন্যাশনাল অথরিটি ফাইল** (**ভিআইএএফ**) একটি আন্তর্জাতিক কর্তৃপক্ষ নথি। এটি বিভিন্ন জাতীয় গ্রন্থাগারের একটি যৌথ প্রকল্প যা অনলাইন কম্পিউটার লাইব্রেরি সেন্টার (ওসিএলসি) কর্তৃক পরিচালিত।

প্রকল্পটির লক্ষ্যমাত্রা স্বতন্ত্র ভার্চুয়াল কর্তৃপক্ষ নথির সঙ্গে জাতীয় কর্তৃপক্ষ নথিসমূহ (যেমন জার্মান নাম কর্তৃপক্ষ নথি) সংযুক্ত করা। এই ফাইলের মধ্যে, বিভিন্ন তথ্য সেট থেকে অভিন্ন রেকর্ড একসঙ্গে সংযুক্ত করা হয়। একটি ভিআইএএফ রেকর্ড একটি মান তথ্য সংখ্যা গ্রহণ করে, মূল রেকর্ডসমূহ থেকে প্রাথমিকভাবে "দেখুন" এবং "আরও দেখুন" রেকর্ড অর্ন্তভূক্ত থাকে, যার মাধ্যমে মূল কর্তৃপক্ষ রেকর্ড নির্দেশ করে থাকে।  এই তথ্য অনলাইনে উপলব্ধ করা হয়, পাশাপাশি গবেষণা, তথ্য বিনিময় এবং বণ্টনের জন্য উপলব্ধ হয়ে থাকে। পারস্পরিক হালনাগাদের জন্য ওপেন আর্কাইভ্‌স ইনিশিয়েটিভ প্রোটোকল ফর মেটাডেটা হার্ভেস্টিং (ওএআই-পিএমএইচ) প্রোটোকল ব্যবহার করে থাকে।

এই নথি নম্বর উইকিপিডিয়ার জীবনী নিবন্ধের পাশাপাশি উইকিউপাত্তে যুক্ত করা হয়।

## ইতিহাস
১৯৯০-এর দশকের শেষদিকে একটি সাধারণ আন্তর্জাতিক কর্তৃপক্ষের বিষয়ে আলোচনার সূত্রপাত হয়েছিল। একটি স্বতন্ত্র সাধারণ কর্তৃপক্ষ নথি তৈরির ব্যর্থ প্রচেষ্টার পরে, নতুন ধারণাটি ছিল বিদ্যমান জাতীয় কর্তৃপক্ষের সাথে সংযোগ স্থাপন করা। এই প্রক্রিয়ায় সময় ব্যয় এবং বৃহত বিনিয়োগের প্রয়োজন ছাড়াই এটি একটি সাধারণ নথির সমস্ত সুবিধা উপস্থাপন করতে সক্ষম।

২০০৩ সালের ৬ আগস্ট, মার্কিন লাইব্রেরি অব কংগ্রেস (এলসি), জার্মান জাতীয় গ্রন্থাগার (ডিএনবি) এবং ওসিএলসি কর্তৃক প্রকল্পটির উদ্যোগ নেওয়া হয়েছিল। পরবর্তীতে ২০০৭ সালের ৫ অক্টোবর, বিবলিওথেকো ন্যাশনালে দে ফ্রান্স (বিএনএফ) প্রকল্পে যোগদান করে।

২০১২ সালে ৪ এপ্রিল, প্রকল্পটি ওসিএলসি-এর একটি পরিসেবা হিসেবে রূপান্তর করা হয়।

## ভিআইএএফ ক্লাস্টার
*ভিআইএএফ*-এর ক্লাস্টারিং অ্যালগরিদম প্রতি মাসে পরিচালিত হয়। অংশগ্রহণকারী গ্রন্থাগারগুলি থেকে আরও ডেটা যুক্ত করার পাশাপাশি কর্তৃপক্ষের রেকর্ড ক্লাস্টারগুলি একত্রিত বা বিভক্ত হতে পারে, যার ফলে নির্দিষ্ট কর্তৃপক্ষের রেকর্ডগুলি ভিআইএএফ শনাক্তকারীতে কিছুটা তথ্য ওঠানামা করে।

## অংশগ্রহণকারী গ্রন্থাগার

### পরীক্ষার উদ্দেশ্যে যুক্ত গ্রন্থাগার

## আরও দেখুন
* কর্তৃপক্ষ নিয়ন্ত্রণ
* ইন্টিগ্রেটেড অথরিটি ফাইল (জিএনডি)
* ইন্টারন্যাশনাল স্ট্যান্ডার্ড নেম আইডেন্টিফাইয়ার (আইএসএনআই)
* নিবন্ধের জন্য উইকিপিডিয়ার কর্তৃপক্ষ নিয়ন্ত্রণ টেমপ্লেট

## তথ্যসূত্র

## বহিঃসংযোগ

*
* ওসিএলসিতে *[http://www.oclc.org/en/viaf.html ভিআইএএফ]*

বিষয়শ্রেণী:ওসিএলসি
বিষয়শ্রেণী:শনাক্তকারী
বিষয়শ্রেণী:গ্রন্থাগার তালিকাপ্রণয়ণ ও শ্রেণিবিভাগ
বিষয়শ্রেণী:লাইব্রেরি অব কংগ্রেস